Datasets:

MLRS

/

maltese_news_headlines

like 0

[ "L-inċident seħħ ilbieraħ fi Triq il-Qawra, San Pawl il-Baħar", "Raġel qed isofri minn ġrieħi gravi wara li ttajjar minn mutur ilbieraħ filgħaxija.", "L-inċident seħħ ilbieraħ, għall-ħabta tad-disgħa u għaxra ta’ filgħaxija ġewwa Triq il-Qawra, San Pawl il-Baħar.", "Jirriżulta li l-inċident seħħ meta Taljan ta’ 41 sena residenti San Pawl il-Baħar kien qiegħed isuq mutur meta għal xi raġuni laqat raġel mir-Rumanija ta’ 31 sena residenti San Pawl il-Baħar ukoll.", "Fuq il-post issejħet ambulanza li ħadet il-vittma l-isptar Mater Dei għall-kura.", "Aktar tard, ġie ċċertifikat li qed isofri minn ġrieħi ta’ natura gravi.", "L-investigazzjonijiet tal-Pulizija dwar dan l-inċident għadhom għaddejjin." ]

[ "Il-Prim Ministru Joseph Muscat u l-Ministru Owen Bonnici qed jigdbu meta jibqgħu jiddefendu l-kriżi li teżisti f’Identity Malta f’dak li għandu x’jaqsam mal-ħruġ tal-karti tal-identità u d-dokumenti tal-voti.", "Id-dokumenti ppubblikata minn The Malta Independent on Sunday, kif ukoll riċerka li għamel il-Partit Nazzjonalista tikkonferma li hemm individwi li ngħataw żewġ karti tal-identità b’żewġ numri differenti, kif ukoll li hemm minnhom imniżżlin aktar minn darba fir-reġistru elettorali, u li jfisser li għandhom aktar minn vot wieħed fl-elezzjoni.", "Dan qalu l-Viċi Kap tal-Partit Nazzjonalista għall-Ħidma fil-Partit u Shadow Minister tal-Intern Beppe Fenech Adami waqt konferenza tal-aħbarijiet li kienet indirizzata wkoll mill-kandidat għall-elezzjoni ġenerali Hermann Schiavone kif ukoll mid-Direttur tal-Uffiċċju Elettorali tal-Partit Nazzjonalista Matthew Mangion.", "Beppe Fenech Adami qal li l-fatti żvelati jgiddbu bl-aktar mod ċar lil Joseph Muscat u lil Owen Bonnici.", "Waqt il-konferenza tal-aħbarijiet ixxandret silta minn intervista mal-Prim Ministru, li mhux biss prova jwaqqa għar-redikolu l-kriżi f’Identity Malta, iżda saħansitra qal li d-dettalji żvelati huma biss ‘eżerċizzju tal-gazzetta’.", "Hawnhekk, il-Viċi Kap tal-Partit Nazzjonalista qal li l-Prim Ministru nqabad fl-ewwel gidba, u dan biex jgħatti l-korruzzjoni kbira li teżisti f’Identity Malta.", "Beppe Fenech Adami rrefera wkoll għall-istqarrijiet tal-Ministru Owen Bonnici, li f’erba’ ċirkostanzi differenti, għażel li flok jieħu l-passi neċessarji, abdika mir-responsabbiltajiet tiegħu ta’ Ministru, u minflok attakka lill-gazzetta li żvelat din il-kriżi.", "Fil-fatt, l-erba’ stqarrijiet maħruġa minn Owen Bonnici – fis-26 u s-27 ta’ Marzu, kif ukoll fit-2 u t-3 ta’ April, jattakkaw b’mod dirett lill-media, u dan sempliċiment għaliex żvelat dan l-iskandlu.", "Hu fakkar li dan hu sintomu komuni fost il-Ministri fil-Kabinett ta’ Muscat li meta l-ġurnalisti jiżvelaw xi forma ta’ skandlu, dawn jispiċċaw vittma ta’ attakki diretti, li wħud minnhom esklalaw għal mandati ta’ inibizzjoni fil-Qorti.", "Hu sostna li dan l-iskandlu jsegwi skandlu ieħor ta’ ftit tax-xhur ilu, meta l-Partit Nazzjonalista kien żvela kif numru kbir ta’ barranin li xtraw iċ-ċittadinanza ngħatalhom il-vot bi ksur ċar tal-liġi.", "Il-Viċi Kap tal-Partit Nazzjonalista assigura lill-poplu Malti u Għawdxi li l-Partit Nazzjonalista mhu se jħalli lil ħadd jisraq l-elezzjoni ġenerali li jmiss, u se jibqa’ jgħasses il-proċessi elettorali kollha.", "Hawnhekk hu spjega kif il-korruzzjoni li jinsab mifni fiha l-Gvern, spiċċat anke ta’ theddida għad-demokrazija ta’ pajjiżna.", "Hermann Schiavone fakkar li dan mhux l-ewwel każ jinten li fih hemm involuta Identity Malta.", "Hawnhekk, hu rrefera għall-każ ta’ korruzzjoni li fih hemm involut l-eks Teżorier tal-Partit Laburista Joe Sammut, li ttella’ l-Qorti akkużat b’korruzzjoni.", "Dan minbarra l-iskandlu tal-visas lill-Alġerini kif ukoll il-permessi ta’ residenza lill-Libjani, li wkoll jinsabu fi sħaba ta’ korruzzjoni.", "Hermann Schiavone sostna li dan l-iskandlu beda u jispiċċa ma’ Joseph Muscat, għaliex kien hu li, fost l-ewwel deċiżjonijiet li ħa bħala Prim Ministru, kien li jwelled Identity Malta, li mill-ewwel ġranet tagħha tinsab mifniha f’korruzjoni.", "Hu fakkar li l-bniedem li jmexxi Identity Malta hu kandidat tal-Partit Laburista u missier is-Segretarju Internazzjonali tal-Partit Laburista, filwaqt li sostna li f’ebda demokrazija normali ma ssib li l-proċess tal-elezzjoni ġenerali jkun ikkontrollat minn kandidat ta’ partit politiku.", "Minn naħa tiegħu, Matthew Mangion sostna li l-Kummissjoni Elettorali għandha d-dritt u l-obbligu li titlob għall-informazzjoni kollha li hi eliġibbli għaliha, u li tagħti t-tweġibiet kollha neċessarji.", "Hu qal li d-dettalji żvelati jpoġġu dawl ikrah mhux biss fuq il-ħidma ta’ Identity Malta, iżda anke dik tal-Kummissjoni Elettorali, li għandha l-awtorità legali li tassigura li l-elezzjoni ġenerali li jmiss ma tkunx waħda mbgħabsa.", "Hu qal li l-Partit Nazzjonalista se jagħmel dak kollu possibli biex jassigura li l-proċess elettorali fi ħdan il-Kummissjoni Elettorali jkun wieħed serju u kif għandu jkun, mingħajr ebda riskji ta’ tbagħbis." ]

[ "The Hon.", "Edward Scicluna, Minister for Finance received a courtesy visit from German Ambassador to Malta H.E. Mr Klaus-Peter Brandes, on Thursday 26th September, 2013.", "The meeting discussed topics related to political and economic developments in both countries, as well as their respective relevance to the European Union, and the Eurozone.", "Prof. Scicluna and H.E. Mr Brandes also discussed issues related to nurturing economic growth, and enhancing and safeguarding economic stability and monitoring across member states.", "In the area of youth employment, Prof. Scicluna said that Malta is eager to cooperate with Germany to develop links that bring together educational institutions with industry and employers, with the aim of further developing the capacity of the Maltese economy through a larger active labour force.", "Both Prof. Scicluna and H.E. Mr Brandes augured that Malta and Germany would continue to be close partners in the European Union." ]

[ "Simon Busuttil u l-establishment tiegħu huma l-uniċi nies li huma negattivi u jbeżżgħu dwar l-investiment fil-qasam tas-saħħa.", "Il-Kap tal-Oppożizzjoni għazel li jiżola ruħu fuq dan l-investiment, minkejja li wieħed minn tiegħu stess, kien qed jgħid bil-kontra.", "L-eks Deputat tal-Partit Nazzjonalista Albert Fenech li qal li qed idejquh l-istejjer ivvintanti u affarijiet li n-nies jestrapolaw u jimmaġinaw dwar dawn il-proġetti tas-saħħa.", "Fi stqarrija l-Partit Laburista spjega li lbieraħ dan ħareġ biċ-ċar.", "Wara li l-Gvern dejjem saħaq dwar iċ-ċertezza tal-impjieg tal-ħaddiema fil-qasam tas-saħħa, issa ġie ffirmat ftehim mal-MUMN li ta certeżża li l-ħaddiema f'dawn l-isptarijiet ser jibqgħu ħaddiema tal-Gvern.", "Minkejja li l-Gvern mat-tħabbira ta' dan l-investiment, dejjem assigura li l-ħaddiema għandhom ċ-ċertezza tal-impjieg tagħhom, ġimgħa wara l-oħra il-Kap tal-Oppożizzjoni baqa' jbeżżgħa lill-ħaddiema biex jipprova jtappan il-ġid li ser jagħmel dan l-investiment fil-qasam tas-saħħa ta' €200 miljun li ser jibbenefika minnu l-poplu Malti u Għawdxi kollu mingħajr joħroġ ċenteżmu, filwaqt li l-ħaddiema kollha għandhom xogħolhom garantit , b'aktar opportunitajiet għal futur.", "Simon Busuttil għazel li jiżola ruħu fuq dan l-investiment, minkejja li wieħed minn tiegħu stess, kien qed jgħid bil-kontra.", "L-eks Deputat tal-Partit Nazzjonalista Albert Fenech li qal li qed idejquh l-istejjer ivvintanti u affarijiet li n-nies jestrapolaw u jimmaġinaw dwar dawn il-proġetti tas-saħħa.", "Huwa ċar li Simon Busuttil u l- establishment politiku tieghu , huma l-unici li qed jagħżlu li jibqgħu negattivi fuq investimenti bħal dawn u qed jispiċċaw iżolati minn dak li hu ta' gid għall-ħaddiema Maltin u Għawdxin." ]

[ "Il-Prim Ministru tar-Renju unit Boris Johnson dalgħodu mar Buckinghan Palace għall-udjenza Privata mar-Reġina Eliżabetta t-Tieni biex ixolji l-parlament formalment.", "B’hekk bdiet uffiċjalment il-kampanja elettorali għall-elezzjoni ġenerali ta’ nhar it-12 ta’ Diċembru.", "Il-partiti ewlenin mistennija jniedu l-kampanja matul il-jum, bil-Konservattivi ta’ Johnson mistennija jikkampanjaw biex iwettqu Brexit waqt li l-kap tal-Partit Laburista mistenni jwiegħed li se jwettaq bidla." ]

[ "Hekk kif illum f'12.00 tressqu l-Qorti Moussa Saha u Ahmed Ali li huma ż-żewġ Libjani akkużati li wettqu l-hijack tal-ajruplan tal-linja tal-ajru Afriqiyah, numru kbir ta' nies inġabru quddiem il-Qorti.", "Mhux xena tas-soltu li f'jum il-Milied, għexieren ta' nies jistennew wara l-għatba tal-Qorti biex isegwu dak li jkun għaddej.", "Kienu l-bosta li stennew li jintemm is-smigħ tal-każ biex ikunu jistgħu jieħdu ritratt tal-akkużati.", "Normalment, il-ħin ta' nofsinhar nassoċċjawh mal-ikla ta' nofsinhar mal-familja iżda jidher li mhux kulħadd iddeċieda li jqatta' dan il-jum tradizzjonalment." ]

[ "Raġel ta' 40 sena li għandu problema tad-droga ġie kundannat 30 xahar ħabs wara li ammetta li seraq minn residenza u ttanta jisraq minn oħra.", "Keith Pace li fil-passat wettaq reat simili biex jissodisfa l-vizzju tad-droga wettaq serqa minn dar f'Raħal Ġdid fl-14 ta' Awwissu tal-2018.", "Il-valur tas-seqa mid-dar jaqbeż l-€2,333.", "Huwa ammetta wkoll reat ta' attentat ta' serq minn dar oħra f'Santa Venera fit-23 ta' Settembru ta' sentejn ilu, liema serqa ma seħħitx minħabba xi ħaġa aċċidentali u ndipendenti mill-volontà tiegħu.", "Huwa nstab ħati wkoll li sar reċidiv.", "Fis-sentenza tagħha l-Qorti wara li semgħet ix-xhieda tal-uffiċjali tal-probation Matthew Fleri Soler, Chris Mercieca u Shaun Catania kienet ċahdet it-talba tad-difiża biex din il-Qorti tigi kkonvertitat f'Qorti dwar id-droga hekk kif mahsub f' artikolu 8 tal-Kapitolu 537 tal-Ligijiet ta' Malta.", "Il-Qorti preseduta mill-Maġistrat Simone Grech qalet li mill-piena ta' 30 xahar priġunerija għandu jitnaqqas iż-żmien li huwa nżamm taħt arrest preventiv in konnessjoni mar-reati li tagħhom qed jinstab ħati permezz ta' din is-sentenza.", "Għal fini ta' piena, il-Qorti fliet il-fedina penali ta' l-imputat kif ukoll qieset ix-xhieda li tressqet u l-pre-sentencing report.", "Ikkunsidrat ukoll ix-xhieda mogħtija mir-rapprezentanti ta' l-OASI Foundation minn fejn jirriżulta l-avvanz u progress kbir li ghamel l-imputat biex jegħleb il-vizzju tad-droga.", "Ghalkemm jidher li Pace impenja ruħu sabiex jegħleb il-vizzju tad-droga, l-Qorti qalet li ma tistax tiskarta in-natura tal-akkużi u l-kondotta tal-ħati.", "Għal fini ta' piena, l-Qorti qieset ukoll l-ammissjoni bikrija f'dawn il-proċeduri.", "Il-Prosekuzzjoni tmexxiet mill-Ispetturi Mario Xiberras, Shawn Pawney u Wayne Camilleri." ]

[ "L-Għawdxin jinsabu mħassbin dwar in-nuqqas tal-Gvern u partikolarment tal-Ministru għall-Edukazzjoni Owen Bonnici u l-Ministru għal Għawdex Clint Camilleri li jindirizzaw problemi li ħolqot l-imxija tal-COVID-19 fuq is-settur tal-edukazzjoni.", "Fi stqarrija, il-Kelliem tal-Oppożizzjoni għall-Edukazzjoni u t-Tiġdid tad-Dinja tax-Xogħol u d-Djalogu Soċjali Parteċipattiv Clyde Puli, il-Kelliem tal-Oppożizzjoni għal Għawdex u r-Riformi Kostituzzjonali Chris Said, id-Deputat Whip Frederick Azzopardi u l-Kelliem tal-Oppożizzjoni għall-Artijiet, il-Kostruzzjoni u Ippjanar Sostenibbli Kevin Cutajar stqarrew li hemm tħassib fost ħafna għalliema u Learning Support Educators (LSEs) Għawdxin li jaħdmu Malta u li ta' kuljum jaqsmu bejn iż-żewġ gżejjer sabiex imorru għax-xogħol.", "Dan l-ivjaġġar isir mhux biss bil-vapur, iżda wkoll permezz ta' mini-buses li llum saru l-aktar mezz konvenjenti ta' vjaġġar f'Malta għal dawn il-ħaddiema.", "L-imxija tal-COVID-19 se twassal għal piżijiet ġodda fuq dawn il-ħaddiema, li l-Gvern jeħtieġ li jindirizza.", "Fost dawn, il-piżijiet hemm ir-riskji ta' infettar bil-COVID-19 meta wieħed ikun qed jivjaġġa ma' oħrajn għal tul ta' ħin fi spazju żgħir bħalma huwa dak f'mini-bus.", "Hemm ukoll il-fatt li ħafna operaturi jidher li qed inaqqsu l-ammont ta' passiġġieri li lesti jġorru fil-vetturi, pero` bil-prezz għal kull vjaġġ jibqa' dak ta' qabel il-COVID-19.", "B'hekk, ras għal ras, kull passiġġier ikollu jhallas aktar, għax il-prezz jinqasam fuq inqas nies.", "Imbagħad sa fejn huwa possibbli, korsijiet li jistgħu jsiru online għandhom jingħataw il-possibbilta' tat-tagħlim virtwali għall-Għawdxin.", "Speċjalment meta l-użu ta' faċilitajiet ta' dan it-tip, ilu jinħass f'Għawdex sa minn qabel l-imxija tal-COVID-19 u dan għaliex tippermetti lill-istudenti Għawdxin li jsegwu l-istudji tagħhom u fl-istess ħin jiffrankaw l-iskariċċ li jkollhom jivjaġġaw lejn/jew joqogħdu fiżikament f'Malta, bil-konsegwenzi kollha li dan iġib miegħu fosthom spejjeż żejda f'kiri ta' appartamenti u ħela ta' ħin fi vjaġġar.", "Għaldaqstant il-Partit Nazzjonalista jappella lill-Gvern Laburista u partikolarment lil Owen Bonnici u Clint Camilleri li huma l-Ministri konċernati sabiex jagħmlu minnufih il-konsultazzjonijiet meħtieġa u jipprovdu s-soluzzjonijiet adekwati li l-Għawdxin qegħdin jistennew minnhom." ]

[ "F'Mater Dei hemm pazjenta Belġjana ta' 28 sena li tinsab iżolata minħabba każ ta' Żika.", "Il-pazjenta ġiet minn Nicaragua u jirriżulta li kien hemm li ħadet dan il-virus.", "It-tfajla, li tgħix waħedha, tinsab f'kundizzjoni medika stabbli.", "Tagħrif li għandu one.com.mt jgħid li l-awtoritajiet tas-saħħa ħadu l-prekawzjonijiet kollha meħtieġa skont prattiċi internazzjonali stabbiliti mill-Għaqda Dinjija tas-Saħħa.", "Iż-Żika ma tkunx trasmessa minn persuna għal persuna b'mod faċli jekk ma jkunx hemm kuntatti sesswali (sexual intercourse).", "Dan huwa t-tieni każ ta' Żika li kien irrapportat f'Malta, bl-ewwel każ kien f'Jannar li għadda." ]

[ "Il-kantant Kanadiż Leonard Cohen tilef ħajtu fl-etá ta' 82 sena.", "Dan tħabbar fuq il-paġna ta' facebook tal-kantant popolari fejn intqal li b'dieqa b'kbira d-dinja mużikali tilfet poeta, awtur u artist.", "Ma kien hemm l-ebda dettalji dwar il-kawża tal-mewt ta' dan il-kantant.", "Kanzunetta magħrufa mal-bosta u li Leonard Cohen se jibqa' mfakkar għaliha, hija 'Halelluljah'.", "Kien propju x-xahar li għadda li dan il-kantant ħareġ dak li kellu jkun l-aħħar album mużikali tiegħu, bl-isem ta' 'You want it darker'.", "Kienu bosta il-kummenti fuq 'Tweeter' minn madwar id-dinja kollha." ]

[ "Fl-aħbarijiet issib minn kollox.", "Min jiddejjaq għax iġġibu, min jiddejjaq għax ma ġġibux, u min minkejja li diġa' jidher ħafna, ijeħu gost jerġa' jidher.", "Dan hu l-każ tal-mudella glamour u playboy girl April Summers, li semmietna fuq il-paġna tagħha fuq Facebook.", "Aktar kmieni rrapportajna li Summers, li isimha propja huwa Nadia Foster, tinsab hawn Malta." ]

[ "Uffiċjal tal-Pulizija sofra ġrieħi serji wara li tkaxkar kmieni dalgħodu minn sewwieq ta’ Mercedes.", "Il-Pulizija identifikaw lis-sewwieq bħala żagħżugħ ta’ 17-il sena, li saq għal fuq il-Pulizija u baqa’ jsuq bl-addoċċ lejn l-inħawi Ta’ Kandja.", "B’riżultat li anke hemmhekk laqat karozza oħra.", "Dan il-każ, li ħoloq kaos sħiħ fl-inħawi ta’ Ħal Luqa, seħħ għall-ħabta tat-7:40am.", "Il-Pulizija tat-Traffiku ttajjar biswit ir-round about fejn hemm supermarket kbir, fil-parti fejn jispiċċa l-mitjar.", "Net News hu nfurmat li l-vettura kienet qed tuża’ pjanċi foloz, li huma ta’ vettura skrappjata.", "Sorsi qalulna li s-sewwieq baqa’ dieħel f’ħajt, u ħarab mill-post.", "Sakemm hu ġie arrestat mill-Pulizija tal-RIU." ]

[ "Wara r-rapport ippubblikat ilbieraħ mill-Proġett Daphne, fejn ġie allegat liu", "Malta qed tħallas id-doppju għall-prezz tal-LNG", ", il-Gvern ħareġ minnufih jiddefendi dan il-ftehim u d-deċiżjonijiet li ttieħdu fil-proċess, filwaqt li kemm il-Partit Nazzjonalista u l-Partit Demokratiku poġġew għadd ta’ mistoqsijiet, anke dwar 17 Black u talbu li l-ftehim ikun investigat.", "Fi stqarrija pjuttost twila l-Gvern iddefenda l-ftehim tal-enerġija waqt li akkuża lit-", "Times of Malta", "li “għall-darb’oħra” ddeċidiet li tippubblika storja mingħajr ir-reazzjoni tal-Gvern.", "L-istqarrija tisħaq li l-Gvern wieġeb fid-dettall għall-mistoqsijet kollha.", "Insista li għall-kuntrarju tal-allegazzjonjiet, il-konsumatur Malti qed iħallas prezzijiet tal-enerġija orħos minn dawk li kien iħallas għalihom taħt l-amministrazzjoni preċedenti.", "“It-traħħis kbir fil-kontijiet kien possibbli bis-saħħa tal-proġett tal-", "power station", "il-ġdida li taħdem bil-gass u r-ristrutturar tal-Enemalta,” insista l-Gvern.", "Skont il-Gvern, it-", "Times of Malta", "fehmet ħażin kif jaħdem dan il-ftehim.", "Saħaq li l-proġett jibbaża fuq “Power Purchase Agreement u Gas Supply Agreement,” li jfisser kif il-kuntrattur, f’dan il-każ Electrogas, huwa responsabbli kemm mill-infrastruttura u anke mill-provvista tal-elettriku/LNG.", "Għall-kuntrarju ta’ dak allegat, il-Gvern insista wkoll li l-offerta ta’ Electrogas kienet 20% irħas mill-kompetitur li kien it-tieni preferenza.", "Dwar dak magħruf bħala", "“hedging,”", "il-Gvern insista li Malta ma tistax titqabbel ma’ pajjiżi akbar.", "Insista li kien jagħmel ħafna aktar sens li Malta tidħol fi ftehim li jistabbilizza l-prezzijiet għal perjodu ta’ ħames snin u anke li Electrogas tkun responsabbli mix-xiri taż-żejt bil-quddiem.", "“Gazzetta oħra, li tifforma parti mill-Proġett Daphne, qalet iswed fuq l-abjad li ma hemm l-ebda suspett ta’ xi ħaġa ħażina f’dan il-ftehim,” saħaq il-Gvern.", "“Dawn l-allegazzjonijiet jridu jittieħdu fil-kuntest ta’ 17 Black” – PN", "Intant, il-Partit Nazzjonalista staqsa fejn marru l-€40 miljun li intilfu fl-ewwel sena biss minn", "ftehim", "għax-xiri tal-gass LNG.", "Filwaqt li l-Gvern fetaħ il-kanuni fuq it-Times of Malta, il-Partit Nazzjonalista insista li din l-istorja kienet ippubblikata minn", "The Guardian", "u rrappurtata mit-", "Times of Malta.", "Il-Partit Nazzjonalista fakkar", "fir-rivelazzjonijiet dwar 17 Black", "u kif $200,000 ġew trasferiti fiha mill-kumpanija tal-aġent Malti li jissupplixxi l-gass LNG lill-", "power station", "il-ġdida.", "“Din mhix l-ewwel darba li l-Enemalta tilfet il-flus minħabba d-", "deal", "ħażin ma' SOCAR u dan jirriżulta mill-investigazzjoni li kien għamel l-Awditur Ġenerali fl-2015 meta kienu intilfu €14 miljun oħra,” saħaq il-PN.", "“Ir-rapporti tal-ġurnalisti lokali u internazzjonali issa qed juru kif din kienet gidba u li qed twassal biex l-Enemalta titlef fil-flus u l-konsumatur Malti qed iħallas aktar,” temm jgħid il-Partit Nazzjonalista.", "Il-PD iseħħaħ għal investigazzjoni indipendenti", "Min-naħa tiegħu, il-Partit Demokratiku wkoll fakkar fil-kumpanija 17 Black u talab għal investigazzjoni indipendenti dwar dan il-ftehim.", "Waqt li għamel għadd ta’ mistoqsijiet, il-PD insista li l-kuntratti għandhom jiġu ppubblikati kollha kemm huma u anke jitqabbdu esperti barranin u indipendenti li janalizzawhom u jipprovdu l-informazzjoni lill-Parlament u lill-Poplu.", "Jekk ikun hemm bżonn, dan il-ftehim għandu jiġi aġġornat jew ikkanċellat, insista l-PD." ]

[ "L-Uffiċċju tal-Prim Ministru se jwaqqaf Korporazzjoni Nazzjonali għaż-Żejt u se tmexxija Maria Micallef, li sa ftit ilu kienet tmexxi l-Air Malta.", "Il-ħiliet tagħha se jkunu użati bil-għan li l-pajjiż jagħmel bidliet fil-qasam tal-esplorazzjoni taż-żejt.", "Din l-entità kienet imwiegħda fil-manifest elettorali tal-Partit Laburista u se tissokta taħdem ukoll fuq ħidma diplomatika li bdiet fil-leġiżlatura li għaddiet." ]

[ "Sigħat twal fix-xemx jistgħu jwasslu għall-konsegwenzi li mhux la kemm teħles minnhom maljar.", "Jekk tieħu prekawzjonijiet faċilment tevita konsegwenza serji.", "Prekawazzjonijiet li jtuk serħan il-moħħ għal Sajf mill-aqwa." ]

[ "VALLETTA…………… 1    HIBERNIANS………… 2", "Valletta:", "H. Bonello, S. Borg, S. Malano, M. Picciolo, J. Borg, M. Pena Beltre, J. Zerafa, I. Saleh, M. Alba, C. Gavrila (K. Nwoko 70’), M. Fontanella", "Hibernians:", "A. Hogg, D. Vella (B. Kristensen 69’), N. Radejovic, J. Mbong, M. Dias, J. Degabriele, T. Ntow, J. Bezzina, A. Agius, I. Blazevic (T. Tabone Desira 81’) , A. Fonseca (N. Marcolino 46’)", "Imwissija:", "J. Zerafa, I. Saleh, M. Alba, I. Blazevic", "Skorjaw:", "M. Alba 56’ (V), N. Marcolino 79’, A. Agius 90’ (H)", "Referee:", "Alan Mario Sant", "Assistenti Referees:", "Mitchell Scerri, Jurgen Spiteri", "Il-Mument Plejer tal-Logħba:", "Miguel Alba (Valletta)", "Attendenza:", "1482", "Hibernians wettqu rimonta fl-aħħar għaxar minuti tal-logħba biex dawru telfa f’rebħa u taw liċ-champions Valletta t-tieni telfa konsekuttiva.", "Għall-Beltin bla dubju bidu mill-iktar diffiċli f’dan l-istaġun hekk kif jidher li s-solidità difensiva li kienet arma prinċipali fl-istaġun li għadda issa spiċċat fix-xejn.", "Valletta urew titjib mill-prestazzjoni diżastruża li kellhom fl-ewwel ħarġa kontra Sliema, iżda minkejja dan m’għarfux iżommu l-vantaġġ prezzjuż li kellhom biex spiċċaw fuq in-naħa telliefa.", "Il-logħba kienet mill-iktar interessanti speċjalment fit-tieni taqsima tagħha meta l-azzjonijiet kienu spissi bir-riżultat jinbidel kompletament fl-aħħar minuti.", "Valletta kellhom iktar mil-logħob iżda Hibernians kienu iktar diretti u kellhom l-aħjar ċansijiet fl-ewwel taqsima.", "Fit-tieni taqsima wara li Valletta marru minn fuq kellhom diversi ċansijiet biex jagħlqu l-logħba iżda kienu Hibs li baqgħu jemmenu fil-possibilitajiet tagħhom biex kisbu t-tliet punti bil-gowl rebbieħ fid-90 minuta.", "Wara 12-il minuta ta’ studju tasal l-ewwel azzjoni perikoluża meta minn azzjoni ta’ korner ix-xutt ta’ Mbong ħabat ma’ sieq il-lasta.", "Wara xi xuttijiet mill-bogħod ta’ Malano, Andrei Agius u Alba, kien Picciolo fit-43 minuta li impenja lil Hogg b’xutt ċentrali.", "Minuta wara Malano tilef ballun quddiem il-kaxxa tiegħu iżda irrimedja Bonello li wettaq save mill-aqwa fuq xutt ta’ Mbong.", "Mill-azzjoni ta’ wara Bonello salva fuq Blazevic u mir-rebound Dunstan Vella falla minn qagħda ideali.", "Fit-tieni taqsima Blazevic reġa’ mpenja lil Bonello u mir-rebound is-sostitut Marcolini laqat ix-xibka minn barra.", "Fil-51 minuta l-ballun deher jaħbat ma’ id Steve Borg fil-kaxxa iżda r-referee ħalla l-logħob għaddej.", "Fil-55 minuta Valletta wkoll jolqtu l-lasta fuq daqa ta’ ras ta’ Gavrila u minuta wara wasal il-gowl belti meta MIGUEL ALBA spara missila minn tarf il-kaxxa li ħalliet il Hogg iħares.", "Kien l-aħjar mument taċ-champions li iżda ma kinux kapaċi jagħlqu l-logħba.", "Fit-73 minuta Hogg wettaq save diffiċli fuq daqqa ta’ ras ta’ Malano u mir-rebound Fontanella m’approfittax minn żewġ passi bogħod.", "L-istess Fontanella kien imċaħħad minn Hogg ftit wara f’azzjoni elaborata tal-Beltin.", "Fid-79 minuta ballun fit-tul ta’ Hogg lejn Marcolino li kien antiċipat minn Steve Borg li d-daqqa ta’ ras tiegħu lura lejn Bonello kienet qasira u daħal MARCOLINO li qabbeż il-ballun minn fuq Bonello biex kiseb id-draw.", "Issa l-logħba infetħet għal kull riżultat bil-Beltin forsi ifittxu iktar ir-rebħa iżda kienu kastigati fid-90 minuta.", "Andrei Agius qassam lejn Degabriele li mpenja severament lil Bonello li salva kif seta’ u mir-rebound kien l-istess ANDREI AGIUS li kien beda l-azzjoni, u daħal tajjeb u spara l-ballun fix-xibka." ]

[ "Il-Qorti tal-Appell bidlet sentenza ta’ xahar ħabs, għal multa  ta’ €300, għal mara li nstabet ħatja li ma ħallsitx manteniment lil dak li kien ir-raġel tagħha. Nikolina Vella kienet ordnata tħallas manteniment wara li r-raġel kien ingħata l-kustodja tat-tfal. Dan kien seħħ fil-każ ta’ separazzjoni li kellhom fil-Qorti fejn il-koppja kienet qablet ukoll li t-tfal jalternaw ġimgħa għand l-omm u ġimgħa għand il-missier.", "Fis-6 ta’ Mejju li għadda Nikolina Vella kienet instabet ħatja li ma kinitx qed tħallas għal manteniment. Mill-provi rriżulta li fl-2012, Vella waqqfet tħallas il-manteniment għal sitt xhur u dak li kien żewġha fetaħ każ kontra tagħha.", "Hi kienet argumentat li waqt dawn is-sitt xhur it-tfal kienu qattgħu aktar ħin magħha milli ma’ missierhom, u għalhekk ma kellha tagħtih l-ebda pagamenti.", "Barra minn hekk Nikolina Vella kienet qalet li żewġha stess kien aċċetta li ma jitħallasx aktar manteniment, u dan jekk it-tfal iqattgħu aktar ħin mal-omm, milli mal-missier.", "Fix-xhieda tiegħu r-raġel qal li huwa kien ilu jingħata l-ħlas għat-tfal minn Diċembru tal-2012.", "Il-Qorti tal-Maġistrat kienet sabet lil mara ħatja għaliex ma ħallsitx kontribuizzjoni għat-tfal u kkundannata xahar ħabs.", "Il-mara kienet appellat is-sentenza. L-Imħallef Lawrence Quintano qal li mill-provi sema’ kif minn dak inhar li kien sar ftehim titħallas is-somma  ta’ €2000." ]

[ "Jidher li l-Oppożizzjoni Konservattiva se tkun rebħet il-vot popolari iżda dan mhux se jkun rifless fis-siġġijiet", "Il-Partit Liberali Kanadiż rebaħ l-elezzjoni ġenerali anke jekk bi żbrixx hekk kif tilef ħafna mill-popolarità tiegħu.", "Dan ifisser li l-Prim Ministru Justin Trudeau se jkun qiegħed imexxi Gvern ta’ minoranza.", "Il-Liberali jidher li se jkunu rebħu 156 siġġu, 14-il siġġu inqas minn kemm hemm bżonn biex ikollu maġġoranza.", "Dan ifisser, li għat-tieni terminu tiegħu, Trudeau se jsibha ħafna aktar diffiċli biex jgħaddi l-liġijiet li hu wiegħed.", "Jidher li l-Oppożizzjoni Konservattiva se tkun rebħet il-vot popolari iżda dan mhux se jkun rifless fis-siġġijiet.", "Huma mistennija jirbħu 122 siġġu, mill-95 li kellhom qabel." ]

[ "Seba' Mexxejja.", "Seba' irġiel.", "Seba' viżjonijet.", "Żewġ partiti.", "Mill-1964 sal-lum ...", "Il-Partit Laburista għandu Mexxej ġdid u llum ikun ħa l-ġurament bħala t-tmien Prim Ministru ta’ Malta mill-indipendenza ’l hawn.", "Hija kariga prestiġjuża.", "Mhux ċajta li tkun kap ta’ Gvern.", "F’idejk għandek it-tmexxija ta’ pajjiż sħiħ, żgħir kemm hu żgħir jew kbir kemm hu kbir.", "Kull Prim Ministru, għamel kemm għamel żmien, ħalla marka fuq il-pajjiż u kull wieħed ikun irid jibqa’ mfakkar fuq xi ħaġa li jkun irnexxielu jikseb fi żmien li dam f’Kastilja.", "Iżda dan mhux dejjem jistgħu jikkontrollawh.", "Hemm minnhom li huma mfakkra jew se jibqgħu mfakkra mhux fuq dak li xtaqu jew li jixtiequ.", "F’dan l-artiklu, il-gazzetta ILLUM se tħares lejn il-Prim Ministri li kellha Malta mill-1964 ’l hawn u tagħti rendikont żgħir ta’ dak li wettqu u li dwaru baqgħu mfakkra.", "Giorgio Borg Olivier", "Ġorġ Borg Olivier.", "Żgur li ma għandu bżonn l-ebda introduzzjoni.", "Għan-Nazzjonalisti kien kważi ‘Alla’ kif kien il-Perit Mintoff għal-Laburisti.", "Anke jekk l-aħħar snin tiegħu kienu kkaratterizzati minn qasma fil-PN u anke kwistjonijiet personali, huwa jibqa’ meqjus u mfakkar bħala missier Malta indipendenti.", "Kien jemmen li Malta tista’ tikber ekonomikament u soċjalment bħala stat indipendenti.", "Introduċa wkoll politika li tħares lejn l-industriji tat-turiżmu u tal-kostruzzjoni bħala essenzjali għat-tkabbir ekonomiku.", "Borg Olivier serva darbtejn bħala Prim Ministru ta’ Malta, jiġifieri bejn l-1950 u l-1955 u l-1962 u l-1971.", "Fl-1939 huwa kien elett fil-Kunsill tal-Gvern u meta Malta reġa’ kellha l-Gvern tagħha, fl-1947 huwa kien elett fl-Assemblea Leġislattiva u ftit wara Deputat Kap tal-Oppożizzjoni.", "Fl-1950 kien il-Ministru tax-Xogħlijiet u r-Rikostruzzjoni u anke Ministru għall-Edukazzjoni fil-Gvern Nazzjonalista ta’ Minoranza mmexxi minn Nerik Mizzi.", "Meta Mizzi miet f’Diċembru tal-1950, Borg Olivier ħa postu bħala Kap tal-Partit Nazzjonalista, Prim Ministru u Ministru għall-Ġustizzja.", "Wara l-elezzjoni ġenerali tal-1951, Borg Olivier ifforma Gvern ta’ Koalizzjoni u sar Prim Ministru sakemm tilef fl-1955.", "Ma għandniex xi ngħidu.", "F’dan iż-żmien, Borg Olivier tgħallem juża l-kunflitt bejn il-Partit Laburista u l-Arċisqof Mikiel Gonzi għall-vantaġġ tiegħu.", "Fl-1962 Borg Olivier rebaħ l-elezzjoni u apparti li reġa’ sar Prim Ministru żamm il-portafoll ta’ Ministru għall-Ippjanar Ekonomiku u l-Finanzi.", "Kien f’Ġunju tal-istess sena li għamel talba formali għall-Indipendenza.", "Wara sensiela ta’ laqgħat mal-Gvern Ingliż u wara li pprepara Kostituzzjoni għal Malta indipendenti, liema Kostituzzjoni kienet approvata mill-Parlament u minn referendum li sar fi Frar tal-1964, Borg Olivier għażel id-data tal-21 ta’ Settembru bħala Jum l-Indipendenza.", "Wara l-kisba tal-Indipendenza bil-Monarkija tibqa’ tirrappreżenta l-Kap tal-Istat, Borg Olivier kien reġa’ rebaħ elezzjoni ġenerali oħra, dik tal-1966.", "Iżda fl-elezzjoni tal-1971, Mintoff ħa l-poter f’idejh.", "Borg Olivier baqa’ fit-tmun iżda reġa’ tilef elezzjoni oħra u ħafna, inkluż fil-Partit Nazzjonalista, partikolarment Deputati, bdew iħarsu lejh bħala kap passiv li ma’ Mintoff ma għandux ċans, iżda hu kien iserraħ fuq il-fatt li mal-attivisti Nazzjonalisti kien għadu b’saħħtu.", "Il-qasma fil-Grupp Parlamentari ħarġet aktar fil-beraħ meta l-Prim Ministru Mintoff ried illi jagħmel emendi fil-Kostituzzjoni, inkluż biex Malta ssir Repubblika, b’dawk lealissimi lejn Borg Olivier jgħidu illi din kienet biss mossa biex jitneħħa l-Kap Nazzjonalista.", "Kien kważi l-Grupp Parlamentari kollu, ħlief ħames deputati, li ma bediex jaqbel ma’ Borg Olivier.", "Dawn kienu lesti jinfurmaw lil Borg Olivier illi jekk ma jirreżenjax isibu kap ieħor huma.", "Dawn id-deputati kienu lesti li jaqblu mal-Gvern ta’ Mintoff fuq ċerti punti li ried jemenda fil-Kostituzzjoni, anke jekk kontra l-Kap tagħhom stess.", "Ittieħed vot u minn 27 deputat kienu biss ħuh Paul Borg Olivier, neputih Albert Borg Olivier De Puget, Alex Cachia Zammit, Joseph Cassar Galea u Alfred Bonnici li appoġġjaw lill-Kap tal-PN", "Fost dawk li ma vvutawx mal-Kap tal-PN u tal-Oppożizzjoni kien hemm George Hyzler, Ugo Mifsud Bonnici, Ċensu Tabone, Eddie Fenech Adami, George Bonello Dupuis u Anton Tabone, ilkoll deputati li saru Ministri taħt Gvernijiet Nazzjonalisti ta’ Eddie Fenech Adami.", "Din kienet l-akbar daqqa ta’ Borg Olivier.", "Mintoff rebaħ mill-ġdid fl-1976 u Eddie Fenech Adami ħa f’idejh it-tmun tal-PN sena wara.", "Borg Olivier miet fid-29 ta’ Ottubru tal-1980.", "Duminku Mintoff", "Il-Perit Mintoff.", "Minn salvatur, għal traditur għat-tgħannieqa mill-ġdid ma’ Joseph Muscat.", "Figura kontroversjali.", "Maħbub minn ħafna u kkritikat minn ħafna.", "Minkejja dan, jibqa’ wieħed mill-aktar Prim Ministri popolari Maltin.", "Meqjus missier Malta ħielsa u soċjalista li ħadem għall-fqir u l-batut, fosthom bl-introduzzjoni tas-servizzi soċjali bħall-pensjonijiet u ċ-children’s allowance u anke l-edukazzjoni u s-saħħa b’xejn.", "Mintoff kien il-Prim Ministru li emenda l-Kostituzzjoni biex minn Monarkija Kostituzzjonali, fl-1974, Malta saret Repubblika.", "Wieħed mill-għanijiet primarji ta’ Mintoff, u li kien għamlu mexxej stmat internazzjonalment, kien dak li jassigura l-paċi u l-istabbilità fl-Ewropa u fil-Mediterran.", "Is-sovranità ta’ Malta kienet għal qalbu.", "Huwa niżżel ismu fl-istorja ta’ Malta bħala l-Prim Ministru responsabbli mill-Ħelsien ta’ Malta bħala bażi militari Ingliża fl-1979.", "Il-kontroversji ma naqsux, b’mod partikolari fis-snin tmenin meta l-politika ekonomika ta’ Mintoff kienet tfisser nuqqas ta’ importazzjoni biex kollox isir f’Malta u anke n-nuqqas tal-liberalizzazzjoni tas-suq.", "Mintoff għamel mill-1949 sal-1988 Mexxej Laburista u serva darbtejn bħala Prim Ministru ta’ Malta jiġifieri bejn l-1955 u l-1958 u mill-ġdid bejn l-1971 u l-1984.", "Huwa kkontesta xejn inqas minn tlettax-il elezzjoni bejn l-1947 u l-1998 u dejjem kien elett.", "Fl-istess sena li tela’ fil-Parlament, Mintoff kien appuntat Deputat Prim Ministru u Ministru għax-Xogħlijiet u r-Rikostruzzjoni, Ministeru importanti fiż-żmien ta’ wara l-Gwerra.", "Il-pożizzjoni b’saħħitha li kellu Mintoff fil-Partit Laburista u anke l-ambizzjoni tiegħu wasslet biex il-Partit Labursta nqasam.", "Il-Prim Ministru Boffa rriżenja u waqqaf il-Malta Workers’ Party filwaqt li Mintoff biddel il-wiċċ tal-Partit Laburista biex beda jissejjaħ il-Malta Labour Party.", "Fi żmien il-ħamsinijiet, ir-relazzjoni ta’ Mintoff mal-Knisja marret mill-ħażin għall-agħar.", "Dan wassal għall-interdett, bl-MLP jitlef l-elezzjonijiet tal-1962 u l-1966, b’Mintoff jagħmel boycot liċ-ċelebrazzjonijiet tal-Indipendenza fl-1964.", "Mintoff irritorna fil-Gvern fl-1971 u mill-ġdid fl-1976.", "Fl-1981, Mintoff baqa’ fil-Gvern minkejja l-fatt li l-maġġoranza vvotat għall-Partit Nazzjonalista, hekk kif l-MLP xorta eleġġa aktar siġġijiet Parlamentari.", "Dan wassal għal tensjoni u żmien xejn sabiħ għal Malta.", "Mintoff irriżenja minn Prim Ministru fit-22 ta’ Diċembru tal-1984 biex postu jieħdu Karmenu Mifsud Bonnici.", "Fl-1998 Mintoff, li żamm postu fil-Parlament bħala backbencher, tellef il-maġġoranza Parlamentari lil Alfred Sant meta vvota kontra l-mozzjoni għall-yacht marina fil-Kottonera.", "Karmenu Mifsud Bonnici", "Karmenu Mifsud Bonnici x’aktarx li huwa l-inqas Prim Ministru popolari li kellha Malta.", "Sar Prim Ministru fl-1984 meta rreżenja Duminku Mintoff u għamel biss tliet snin fil-kariga għax tilef l-elezzjoni tal-1987.", "Kien Mintoff stess li f’Mejju tal-1980 ppropona li Mifsud Bonnici jsir Deputat Prim Ministru responsabbli mill-Affarijiet tal-Partit.", "Mifsud Bonnici kien responsabbli mill-kampanja elettorali tal-MLP tal-1981.", "Fil-15 ta’ Ottubru tal-1982, Mintoff ressaq mozzjoni li ġiet approvata mill-Konferenza Ġenerali u li ddikjarat li Karmenu Mifsud Bonnici kellu jkun is-suċċessur ta’ Mintoff bħala Mexxej Laburista.", "Huwa serva wkoll bħala Ministru għax-Xogħol u s-Servizzi Soċjali u anke bħala Ministru għall-Edukazzjoni, fejn kien ħa sehem attiv fil-kwistjoni li qamet bejn il-Gvern u l-Knisja dwar l-introduzzjoni tar-riforma għall-edukazzjoni b’xejn għal kulħadd.", "Mifsud Bonnici sar Prim Ministru fit-22 ta’ Diċembru tal-1984 fl-istess ġurnata li rriżenja Mintoff, fi żmien xejn feliċi għall-pajjiż (ara l-informazzjoni dwar Eddie Fenech Adami).", "Ħafna jqisuh sempliċiment bħala kontinwazzjoni ta’ Mintoff, fil-fatt, Mifsud Bonnici kien saħansitra żamm l-istess Kabinett.", "Kien fi żmien Karmenu Mifsud Bonnici li saru r-riformi Kostituzzjonali meħtieġa biex il-partit li jirbaħ il-maġġoranza tal-voti jkollu l-maġġoranza tas-siġġijiet parlamentari biex jiggverna.", "Meta hu kien Prim Ministru kien seħħ il-hijack ta’ ajruplan tal-Egypt Air li kien niżel Malta fit-23 ta’ Novembru tal-1985 bil-għan li jingħata l-fjuwil u jkompli bi triqtu.", "L-awtoritajiet Maltin kienu lesti jagħtu l-fjuwil basta jiġu meħlusa l-passiġġiera.", "Il-pirati tal-ajru bdew joqtlu passiġġier kull kwarta biex l-awtoritajiet Maltin jagħtuhom dak li riedu.", "F’dan il-ħin kien wasal Malta ajruplan bi skwadra speċjali ta’ commandos Eġizzjani.", "24 siegħa mill-ħtif, il-commandos Eġizzjani splodew bomba fl-ajruplan mingħajr ma ddiskutew dan mal-awtoritajiet Maltin.", "F’temp ta’ ftit sekondi s-sitwazzjoni marret mill-ħażin għall-agħar, b’60 ruħ fosthom irġiel, tfal u nisa li tnejn minnhom kienu tqal.", "Wara dan il-każ, Mifsud Bonnici kien sejjaħ laqgħa tal-kabinett u informa lill-Gvern li kien lest jirriżenja, iżda kienu kkonvinċewh biex jibqa’.", "Meta tilef l-elezzjoni, huwa baqa’ Kap tal-Oppożizzjoni sal-1992, sakemm kien elett Alfred Sant.", "Baqa’ fix-xena politika fis-snin ta’ wara u  flimkien ma’ Mintoff kien parteċpi fl-għaqda Front Maltin Inqumu li kkampanjat kontra s-sħubija ta’ Malta fl-Unjoni Ewropea.", "Eddie Fenech Adami", "Bħal Duminku Mintoff, Eddie Fenech Adami niżżel ismu bħala wieħed mill-aktar persuni influwenti fl-istorja politika tal-pajjiż.", "Huwa serva bħala Prim Ministru bejn l-1987 u l-1996 u mill-ġdid bejn l-1998 u l-2004.", "Fenech Adami sar Kap tal-Partit Nazzjonalista fl-1977 u beda riforma b’saħħitha fil-Partit Nazzjonalista.", "L-ewwel snin tiegħu ma kienu xejn feliċi.", "Kien Kap tal-Oppożizzjoni fi żmien ta’ tensjoni politika fil-pajjiż u ħafna għadhom jiftakkru l-attakk fuq id-dar tiegħu f’Ottubru tal-1979.", "F’dan il-perjodu l-Partit Nazzjonalista żied fil-popolarità tiegħu tant li kiseb il-maġġoranza tal-voti fl-elezzjoni tal-1981 iżda ma ġabx il-maġġoranza tas-siġġijiet Parlamentari.", "Il-ħames snin li segwew ma kienu sbieħ xejn, b’Fenech Adami jmexxi b’suċċess kampanja ta’ diżubiddjenza ċivili u anke bbojkotja l-Parlament repetutament bejn l-1981 u l-1983.", "F’Marzu tal-1983, l-Oppożizzjoni Nazzjonalista, immexxija minn Fenech Adami rritornat fil-Parlament biex setgħu jibdew in-negozjati biex issir riforma Kostituzzjonali biex il-partit li jirbaħ il-maġġoranza tal-voti jiggverna.", "Iżda t-tensjoni ma naqsitx.", "Sal-elezzjoni li kien imiss seħħ l-inċident f’Tal-Barrani fejn Fenech Adami kellu jindirizza mass meeting u nqatel Raymond Caruana fil-każin tal-PN fil-Gudja.", "Għadu jissemma d-diskors li kien għamel Fenech Adami fil-Parlament meta kien iddikkjara li l-Baġit li l-Gvern kien għadu kemm ressaq kien irrilevanti wara dak li kien qed iseħħ fil-pajjiż, bit-tensjoni fil-Parlament teskala, b’Deputati tal-Gvern, fosthom Wistin Abela u Lorry Sant kważi jħebbu għalih.", "B’maġġoranza ta’ 5,000 vot, Fenech Adami rebaħ l-elezzjoni tal-1987.", "Fl-ewwel disa’ snin bħala Prim Ministru, Fenech Adami mexxa perjodu b’saħħtu ta’ bidla f’Malta li mmodernizza lill-pajjiż u kabbar ir-relazzjonijiet internazzjonali tiegħu.", "Gvern immexxi minnu biddel l-infrastruttura tal-pajjiż.", "Biżżejjed insemmu l-bini tal-ajruport il-ġdid, l-impjanti tar-reverse osmosis u l-powerstation.", "Is-suq kien illiberalizzat u pprivatizza s-servizzi tat-telekommunikazzjoni, dawk bankarji u finanzjarji.", "Fis-16 ta’ Lulju tal-1990 beda perjodu ta’ integrazzjoni mal-Unjoni Ewropea bil-għan li Malta ssir membru sħiħ tal-Unjoni Ewropea.", "Meta reġa’ sar Prim Ministru, fl-1998, Fenech Adami kompla bl-applikazzjoni biex Malta ssir membru sħiħ tal-Unjoni Ewropea u dan wara li l-istess applikazzjoni kienet ġiet iffriżata minn Alfred Sant fi żmien li għamel Prim Ministru.", "Huwa reġa’ sar Prim Ministru fl-2003, ftit ġimgħat biss wara li rebaħ ir-referendum dwar is-sħubija ta’ Malta fl-Unjoni Ewropea.", "Fis-16 ta’ April tal-2003, ftit jiem biss wara l-elezzjoni ġenerali, Fenech Adami ffirma t-Trattat għas-Sħubija ta’ Malta fl-Unjoni Ewropea, biex hekk Malta, flimkien ma’ disa’ pajjiżi oħra, saret membru sħiħ tal-Unjoni Ewropea fl-1 ta’ Mejju tal-2004.", "Bla dubju, din tibqa’ l-akbar kisba li Fenech Adami jibqa’ mfakkar għaliha.", "Kien iffaċjat ukoll b’kontroversji.", "Forsi l-aktar waħda li tibqa’ tissemma tibqa’ l-maħfra presidenzjali li huwa kien irrakkomanda għal Joseph Fenech, magħruf bħala Żeppi l-Ħafi.", "Fenech Adami kien irrakkomanda din il-maħfra lil Fenech hekk kif hu kien ix-xhud ewlieni fil-każ tal-attentat tal-qtil ta’ Richard Cachia Caruana, dak iż-żmien assistent personali tal-Prim Ministru.", "Fl-età ta’ 70, Fenech Adami kien irriżenja minn Kap tal-Partit Nazzjonalista.", "Fit-23 ta’ Marzu tal-2004 rriżenja wkoll minn Prim Ministru u minn Deputat Parlamentari.", "Serva wkoll bħala President ta’ Malta.", "Alfred Sant", "Alfred Sant.", "Bla dubju ta’ xejn huwa l-aktar Prim Ministru żvinturat mill-indipendenza ’l hawn.", "Irnexxielu jirbaħ lil Fenech Adami fl-1996, iżda tilef 22 xahar wara u minkejja li l-Gvern tiegħu wettaq proġetti u investimenti, dan l-avveniment baqa’ jimmarkah.", "Il-karriera politika tiegħu bdiet fl-1982 meta kien appuntat Chairperson tal-fergħa tal-Informazzjoni ta-Malta Labour Party, kariga li serva sal-1984 fejn kien elett President tal-Malta Labour Party.", "Fl-1987 kien elett Membru Parlamentari u fl-1992 sar Mexxej tal-Malta Labour Party fejn beda proċess ta’ riorganizzazzjoni u mmodernizzar tal-Partit, inkluż fil-mod kif iwassal il-messaġġ tiegħu.", "Biżżejjed insemmu li kien Alfred Sant li waqqaf l-istazzjon Super One.", "Alfred Sant ġab arja friska fil-Partit Laburista tant li dan rebaħ l-elezzjoni tal-1996 u sar Prim Ministru fit-28 ta’ Ottubru.", "Waħda mill-wegħdi ewlenin ta’ Alfred Sant kienet dik li jneħħi l-VAT, li kienet ġiet introdotta fl-1995.", "Sena wara li sar Prim Ministru, biddel il-VAT, mac-CET (Customs and Excise Tax), taxxa oħra simili indiretta.", "Sant kien beda numru ta’ proġetti biex tkun riġenerata l-Kottonera u fost dawn il-proġetti kien hemm dak tal-moll tal-Birgu, li tista’ tgħid waqqa’ l-Gvern ta’ Sant wara li Duminku Mintoff ma kienx aċċetta li l-art pubblika tingħata lill-privat.", "Nagħmlu pass lura.", "Meta l-Gvern ressaq it-tieni Baġit tiegħu, ħabbar miżuri li ftit li xejn niżlu tajjeb, fosthom iż-żieda fil-kontijiet tad-dawl u l-ilma, bil-għan li tissolva l-problema tad-dejn fl-Enemalta.", "Kien hawn li Mintoff ta l-ewwel daqqa lil Sant, meta fis-7 ta’ Novembru tal-1997 astjena fuq vot finanzjarju dwar il-Baġit.", "Sant kellu biss maġġoranza ta’ siġġu wieħed, tant li kienet l-Ispeaker li bil-vot tagħha salvat lill-Gvern.", "Fit-18 ta’ Novembru, Mintoff għamel l-istess.", "Sant kien talab vot ta’ sfiduċja fost id-delegati tal-MLP u rebaħ b’99.3%, iżda Mintoff ma waqafx hawn u fil-Parlament kien għamel diskors qawwi li fih attakka lil Sant, il-Baġit, il-valuri tiegħu u aktar.", "F’Marzu tal-1998, il-Gvern ma kienx rebaħ vot ta’ fiduċja li ressaq il-Kap tal-Oppożizzjoni Eddie Fenech Adami, bir-raġuni ewlenija kienet it-twaqqif tal-applikazzjoni biex Malta ssir membru tal-Unjoni Ewropea.", "Iżda l-moll tal-Birgu kien id-daqqa fatali tal-Gvern Sant.", "Il-Gvern ressaq mozzjoni li permezz tagħha kien jagħti b’ċens il-mollijiet, bini u dritt ta’ rmiġġ fil-Birgu u lill-Kottonera Ltd.", "Mintoff kien oġġezzjona għall-mod kif sar il-kuntratt u vvota kontra l-mozzjoni u allura, mill-ġdid kontra l-Gvern.", "Sant tilef il-paċenzja u l-għada niżel il-Birgu għal konferenza li spiċċat mass meeting fejn fil-qalb ta’ Bormla, belt twelid Mintoff u l-belt li kważi kważi tadurah, talbu jirriżenja.", "Fl-14 ta’ Ġunju tal-1998, Sant rabat l-istess mozzjoni ma’ vot ta’ fiduċja.", "Is-sitwazzjoni kompliet tiggrava u Sant sejjaħ elezzjoni ġenerali wara biss 22 xahar fil-Gvern u tilifha bi 12,800 vot.", "Sant qatt ma reġa’ kien elett Prim Ministru wara l-1996.", "Huwa kkampanja kontra s-sħubija ta’ Malta fl-Unjoni Ewropea u tilef ir-referendum tal-2003 anke jekk ħareġ jiddikjara li rebaħ il-Partnership.", "Tilef ukoll l-elezzjoni tal-2002.", "Ried jirriżenja iżda saret pressjoni biex jibqa’ sakemm tilef mill-ġdid l-elezzjoni tal-2008 anke jekk b’madwar 1,500 vot.", "Lawrence Gonzi", "Lawrence Gonzi serva bħala Prim Ministru ta’ Malta bejn l-2004 u l-2013.", "Lawrence Gonzi, anke jekk bi żbrixx, rebaħ elezzjoni waħda bħala Kap tal-Partit Nazzjonalista, jiġifieri dik tal-2008, iżda tilef kontra Joseph Muscat b’distakk rekord ta’ 36,000 vot.", "Huwa jibqa’ mfakkar għal diversi affarijiet, uħud sbieħ u oħrajn inqas.", "Gonzi daħħal lil Malta fiż-żona ewro u mexxa tajjeb lill-pajjiż fi żmien ta’ kriżi ekonomika dinjija li rat ekonomiji b’saħħithom jinstabbtu u oħrajn jitqanżħu biex iżommu miexja.", "Huwa kien Prim Ministru wkoll fi żmien il-kriżi fil-Libja li rat it-tmiem tal-Kurunell Muammar Ghaddafi.", "Kien ipproteġa żewġ piloti li ħarbu lejn Malta bl-arjuplani militari wara li kellhom ordni biex imorru jattakkaw ir-ribelli.", "Fi żmienu, Malta offriet ukoll għajnuna umanitarja u assistenza medika lil-Libja.", "Gvern immexxi minnu kien ħadem ukoll biex itejjeb il-kompetittività ta’ Malta fis-suq internazzjonali u ħadem biex Malta tattira setturi ġodda bħall-farmaċewtika u tal-IT waqt li ħadem biex jissaħħaħ is-settur pubbliku.", "Iżda mhux kollox kien ward u żahar.", "L-aħħar snin ta’ Lawrence Gonzi bħala Prim Ministru ma kinux sbieħ.", "Biżżejjed insemmu l-prezzijiet tad-dawl u l-ilma li dwarhom kien kontinwament ikkritikat, l-iskandlu taż-żejt, il-falliment tal-Arriva,il-famuża żieda ta’ €500, l- allegazzjonijiet ta’ tixħim kontra membri tal-Gvern u tgħaqqad kollox l-oppożizzjoni li sab mid-Deputati Franco Debono, Jeffrey Pullicino Orlando u Jesmond Mugliett u dan meta l-Gvern kellu biss maġġoranza ta’ siġġu fil-Parlament.", "Minkejja din l-Oppożizzjoni, Gonzi rnexxielu jżomm lill-partit tiegħu fil-Gvern sal-vot dwar il-Baġit, f’Diċembru tal-2012, meta Franco Debono kien ivvota kontra, flimkien mal-Oppożizzjoni.", "Lawrence Gonzi kien ikkritikat ukoll bl-aħrax għax wara li l-maġġoranza tal-Maltin ivvotaw favur id-divorzju, hu kien ivvota kontra l-istess liġi fil-Parlament.", "Dan kollu wassal biex fl-2013, il-Partit Nazzjonalista mmexxi minn Lawrence Gonzi jġarrab telfa elettorali enormi.", "Qabel sar Prim Ministri, Lawrence Gonzi serva bħala Speaker bejn l-1988 u l-1996 fejn introduċa bidliet importanti, fosthom it-twaqqif tal-Kumitati Permanenti.", "Gonzi kien elett fil-Parlament fl-1996 u sena wara kien ukoll Segretarju Ġenerali tal-PN.", "Wara l-elezzjoni tal-1998 u kien magħżul Ministru għall-Politika Soċjali u serva bħala Deputat Prim Ministru bejn Mejju tal-1994 u Marzu tal-2004 sakemm sar Kap tal-Partit Nazzjonalista u eventwalment ħa l-ġurament bħala Prim Ministru wara r-riżenja ta’ Eddie Fenech Adami.", "Apparti li kien Prim Ministru, dak iż-żmien, Lawrence Gonzi kien żamm ukoll il-portafoll tal-Ministru għall-Finanzi sal-elezzjoni tal-2008.", "Joseph Muscat", "Illum tintemm l-era ta’ Joseph Muscat bħala Prim Ministru ta’ Malta.", "F’seba’ snin, Joseph Muscat irnexxielu jwettaq ħafna bidliet u kisbiet importanti għall-pajjiż.", "Żgur li Joseph Muscat irid li jibqa’ mfakkar bħala l-Prim Ministru li fi żmienu l-pajjiż esperjenza l-akbar tkabbir ekonomiku, irreġistra surplus fil-finanzi pubbliċi u tpoġġa bħala pijunier ta’ drittijiet ċivili, partikolarment fejn tidħol il-komunità LGBTIQ.", "Żgur li Joseph Muscat jixtieq li jibqa’ mfakkar ukoll bħala dak li fi żmienu daħħal lill-Partit Laburista fl-aqwa żmien tiegħu, ġibed lejh nies li qatt qabel ma bassru li se jivvotaw Labour u  rebaħ xejn inqas minn għaxar elezzjonijiet b’maġġoranzi rekord u rnexxielu jniżżel lill-Partit Nazzjonalista għarkopptejh, fejn għadu lanqas biss beda jirkupra.", "Irnexxielu wkoll iwettaq uħud mill-akbar wegħdi tiegħu li rebbħuh l-elezzjoni, fosthom li jraħħas minnufih il-kontijiet tad-dawl u l-ilma.", "Iżda jibqa’ l-fatt li dawn is-snin ġew imtappna mill-aħbarijiet tal-aħħar xahrejn.", "Jgħid x’jgħid Muscat dan żgur mhux it-tluq li kien qiegħed jippjana.", "Forsi f’għajnejn ħafna, partikolarmant Laburisti, għadu jidher eroj, iżda x’aktarx li jgħaddu s-snin u meta wieħed jisma’ b’isem Joseph Muscat se jiftakar bil-Panama, allegazzjonijiet ta’ korruzzjoni u ħasil ta’ flus partikolarment fil-ftehim tal-Electogas u tal-VGH u l-qtil ta’ Daphne Caruana Galizia, aktar u aktar meta dan tal-aħħar tela’ wkoll it-taraġ ta’ Kastilja u heżżeż lill-Gvern li hu tant kien jiftaħar bih.", "Mill-Prim Ministri kollha li rajna f’dan l-artiklu, Joseph Muscat kien l-uniku wieħed li kellu jirriżenja f’nofs leġislatura minħabba skandli u allegazzjonijiet serji fuq l-aktar persuni viċin tiegħu.", "Muscat ilu żmien fil-Partit Laburista.", "Meta kellu biss 21 sena kien innominat bħala Segretarju għall-Edukazzjoni tal-Partit Laburista.", "Kien ukoll membru tal-Eżekuttiv Nazzjonali tal-Partit u bejn l-1997 u l-1998 kien membru tal-Kummissjoni Nazzjonali għall-Moralità Fiskali.", "Kien ikkontesta b’suċċess l-ewwel Elezzjonijiet Parlamentari Ewropej għal Malta fl-2004, minkejja li dak iż-żmien kien ikkampanja kontra s-sħubija ta’ Malta fl-Unjoni Ewropea.", "Wara li l-Partit Laburista tilef l-elezzjoni tal-2008, huwa ħa post Alfred Sant bħala Mexxej tal-Partit Laburista, f’elezzjoni li fiha tista’ tgħid kaxkar lir-rivali tiegħu George Abela, Michael Falzon, Evarist Bartolo u Marie-Louise Coleiro Preca.", "Muscat wassal lill-Partit Laburista għar-rebħa elettorali storika tal-2013 u mill-ġdid dik tal-2017.", "Minkejja li se jirriżenja minn Prim Ministru, Muscat sa issa ma wera l-ebda intenzjoni li jirriżenja minn Deputat Parlamentari." ]

[ "Red Bull żvelaw ukoll il-karozza l-ġdida tagħhom hekk kif qed iħarsu li jtemmu d-domanza ta’ tliet snin tal-Mercedes.", "Proprju llum, it-tim se jkun qiegħed jagħmel użu mill-karozza l-ġdida, fit-testijiet ta’ qabel l-istaġun f’Barcelona.", "Il-karozza bl-isem ta’ RB13 għandha diversi modifiki.", "Wara li l-istaġun li għadda kellhom staġun pożittiv, huma jistgħu jmorru tajjeb bir-regolamenti tekniċi l-ġodda, bl-espert Adrian Newey josserba d-disinn il-ġdid tax-chassis.", "Dan l-istaġun mistenni jkun l-ewwel staġun sħiħ tas-sewwieqa Daniel Ricciardo u Max Verstappen, hekk kif hemm stennija għal dak li ħafna qed jgħidu li hu l-aktar tim b’talent.", "Red Bull kienu l-eqreb rivali ta’ Mercedes is-sena l-oħra, u kienu l-unika tim minbarra s-Silver Arrows li kisbu rebħa, b’Verstappen jirbaħ f’Barcelona u Ricciardo jirbaħ fil-Malasja." ]

[ "Bħala parti mill-proċess ta’ konsultazzjoni dwar il-White Paper li għandha twassal għal riforma fil-liġijiet li jirregolaw id-drogi tal-abbuż, il-Ministeru għall-Ġustizzja nieda paġna fuq Facebook biex id-diskussjoni tkompli fuq is-", "social media", "Il-gvern qed jipproponi li l-enfasi m’għandhiex tibqa’ fuq il-kastig iżda fuq rijabilitazzjoni u l-kura.", "Is-sit soċjali Facebook bl-isem ta #RaiseTheBars se jiffaċilita l-mod kif persuni interessati fis-suġġett ikunu jistgħu jgħaddu l-ideat u rakomandazzjonijiet tagħhom kif ukoll jistaqsu mistoqsijiet rigward is-suġġett.", "Il-konsultazzjoni ilha għaddejja minn 15 ta’ Lulju u ser tintemm fil-15 ta’ Settembru.", "Il-Ministeru ser itella’ wkoll seminar ta’ nofstanhar flimkien mal-istakeholders ewlenin sabiex jiġu diskussi bl-aktar mod apert dan is-suġġett nhar it-Tnejn l-1 ta’ Settembru 2014.", "Il-Gvern beħsiebu jressaq l-abbozz finali qabel it-tmiem tas-sena 2014.", "Link:", "https://www.facebook.com/", "raisethebarsmalta" ]

[ "Imtella' Lulju 31, 2020 - Aġġornata 31 Ta' Lulju, 2020 3:46pm", "Fekruna bl-isem ta' Dodo ġiet rilaxxata dalgħodu f'Għajn Tuffieħa wara li għaddiet minn proċess ta' rijabilitazzjoni, grazzi għal Nature Trust – FEE Malta u l-Awtorità għall-Ambjent u r-Riżorsi (ERA).", "Il-President ta' Nature Trust Malta, Vince Attard, spjega kif Dodo instabet b'ferita kkawżata minn sunnara tas-sajd u ġiet medikata u riabilitata tul l-aħħar sena.", "Hu qal kif fil-preżent, numru kbir ta' sajjieda qed jirrappurtaw għad kbir ta' fkieren u b'hekk Dodo għandha ċans tajjeb li tingħaqad ma' fkieren oħrajn fl-ibħra Maltin.", "Waqt attività edukattiva mtella' minn Nature Trust Malta, li kienet tinkludi ukoll beach cleanup mat-tfal u rilaxx ta' fekruna, il-Ministru għall-Ambjent, it-Tibdil fil-Klima u l-Ippjanar Aaron Farrugia irringrazzja lill-voluntiera kollha inkluż ir-rangers tal-Park tal-Majjistral kif ukoll lill-ERA għax-xogħol importanti li qed iwettqu favur il-protezzjoni tal-bijodiversità marittima.", "Huwa spjega kif bħalissa il-bijodiversità tinsab fil-quċċata tal-aġenda tal-Unjoni Ewropea u bħalissa waqt il-Presidenza Ġermaniża, u li l-ministeru qed imexxi u jippromwovi numru ta' inizjattivi favur aktar protezzjoni tal-bijodiversità, fosthom linji gwida ġodda dwar it-tniġġis bid-dawl, u l-kampanja Saving our Blue li hija mmirata sabiex tnaqqas l-iskart fuq il-bajjiet u l-użu ta' single-use plastics.", "L-ERA hija ngaġġata fi ftehim man-Nature Trust Malta biex tassisti finanzjarjament fis-salvataġġ u r-riabilitazzjoni tal-fawna midruba." ]

[ "GasanMamo Insurance qed tkompli tgħin lill-Arkivji Notarili bl-appoġġ għall-konservazzjoni tat-tieni volum ta' dokumenti tan-Nutar Placido Abela, nutar li x-xogħol tiegħu jinkludu kuntratti importanti li għandhom x'jaqsmu mal-Belt Valletta.", "Placido Abela hu wieħed minn nutara tal-bidu li nsibu fl-Arkivji Notarili.", "Ix-xogħol tiegħu ikopri s-snin ta' bejn l-1557 u l-1595, iżda minn xogħlu jinsabu biss erba' volumi.", "Fost il-klijenti tiegħu nsibu ħafna kavallieri, fosthom il-Granmastru de Valette, il-famuż korsar Romegas u anki membri mlaħħqin tal-kleru, bħall-Isqof Cubelles.", "Minbarra kuntratti li jirreferu għall-piraterija, il-bejgħ tal-ilsiera, wirt, djun u kuntratti ta' xogħol, Placido Abela kellu x'jaqsam ukoll fil-kuntratti tat-tqassim tal-art tal-Għolja Sceberras, li fuqha nbniet il-Belt Valletta.", "L-atti fir-reġistri tiegħu ta' bejn l-1569 u l-1578 għandhom informazzjoni prezzjuża dwar l-ewwel bini, residenti u l-ismijiet tat-toroq tal-Belt Valletta u jinkludu riferenzi għall-ismijiet importanti bħal dawk ta' Francesco Laparelli u Girolamo Cassar.", "Għalhekk dawn id-dokumenti għandhom fihom materjal imprezzabbli għall-istudju tal-iżvilupp urban tal-Belt li huma relevanti ħafna għall-istorja tal-belt kapitali tagħna.", "Il-konservazzjoni ta' dawn il-volumi hija prijorita' speċjalment bħalissa meta l-Belt qed tgawdi r-rwol ta' Belt Kapitali Kulturali 2018.", "\"Il-mod ta' kif jiġu kkonservati dawn il-manuskritti jirrikjedi ħafna xogħol ta' reqqa bħal tiswija u tisħieħ estensiv biex jitneħħew xi tbajja tal-inka li jkunu mermru l-karta u tibdil tal-qoxra tal-manuskritti b'materjal modern u b'saħħtu iżda bi stil simili u li jikkumplimenta s-seklu 16.", "Inħolqot ukoll kamra apposta fejn jistivaw dawn id-dokumenti bl-akbar protezzjoni għall-futur.", "Aħna nqisu l-involviment tagħna f'dan il-proġett ta' konservazzjoni tad-dokumenti notarili bħala unur u privileġġ u se nkomplu nappoġġaw l-Arkivji mhux biss f'din is-sena sinifikanti għal Malta u għall-Belt Valletta, iżda anke fil-futur,\" qal Mark Mamo, General Manager ta' GasanMamo Insurance.", "Matul l-iskema tal-adozzjoni, l-Arkivi Notarili ħadmu bla heda biex iħajru studenti u jrawmu fihom l-interess biex jippreservaw il-wirt nazzjonali li jinsab fil-kitba.", "Dan il-volum ġie restawrat b'suċċess mill-gradwati ġodda Chanelle Briffa u Simon Sultana Harkins taħt is-supervizzjoni ta' Dr. Theresa Zammit Lupi, Kap tal-Konservaturi.", "Dawn iż-żewġ gradwati għandhom l-appoġġ sħiħ tal-Fondazzjoni tal-Arkiviji Notarili u l-Uffiċċju tan-Nutur Ġenerali tal-Gvern sponsorjahom f'taħriġ speċjalizzat fil-West Dean College fir-Renju Unit biex l-istudji tagħhom ikunu ta' benefiċċju u jissalvagwardjaw il-wirt nazzjonali tal-kitba għall-ġenerazzjonijiet tal-futur.", "Ritratt: wara r-restawr" ]

[ "The Victoria Hotel f’Tas-Sliema fl-aħħar sentejn investiet madwar 2.5 miljun ewro f’titjib u mmodernizzar tal-lukanda – dan kollu sabiex tibqa’ tkun fost l-aqwa lukandi f’pajjiżna.", "Il-Kap tal-Partit Nazzjonalista Simon Busuttil ġie msitieden mill-Grupp AX Holdings biex iżur dan il-proġett ta’ tisbieħ.", "Id-diriġenti ta’ The Victoria Hotel laqgħu lil Simon Busuttil, u dawruh madwar il-lukanda fejn żar bosta mis-siti li fihom sar ir-ristrutturar u tisbieħ, fejn ukoll kellu l-opportunita’ li jiltaqgħa mal-ħaddiema waqt li kienu fuq xogħolhom.", "Waqt iż-żjara tal-Kap tal-Partit Nazzjonalista Simon Busuttil, hu żar is-sala tal-ikel fejn jiġu servuti l-ospiti tal-lukanda u li ġiet immodernizzata, il-bar, il-kċejjen tal-lukanda li ġew attrezzati b’tagħmir aktar modern, u anke kmamar tal-lukandi li ġew ridekorati u aktar attrajenti.", "Net News tkellem mal-Manager Kevin Callus, fejn spjega l-attrezzar li sar u kif ukoll għaliex sar dan l-immodernizzar tal-lukanda.", "Kevin Callus stqarr li l-immodernizzar fil-kmamar kollha tal-lukanda u anke fil-kuruturi.", "Hu stqarr li l-investiment multi-miljunarju sar biex iżomm lil din il-lukanda stabbilita’ f’pajjiżna fost l-aqwa li hemm fis-settur tat-turiżmu.", "Il-Kap tal-Partit Nazzjonalista waqt din iż-żjara f’The Victoria Hotel kien akkumpanjat mid-Deputati Robert Arrigo u Antoine Borg, flimkien mal-kandidati Evelyn Vella Brincat u Mary Grace Vella.", "Il-Kap tal-Partit Nazzjonalista Simon Busuttil stqarr li s-settur tat-turiżmu hu settur mill-aktar importanti għall-pajjiżna, u dawn l-investimenti fil-lukandi jkomplu jpoġġu lil pajjiżna fost l-aqwa fis-settur tal-ospitalita’." ]

[ "Wara tlett xhur mingħajr ebda każ ġdid ta' COVID-19 fi New Zealand, reġgħu bdew ifeġġu l-każi ġodda, wara li fl-aħħar jiem instabu erbatax il-każ ġdid.", "L-espert ewlieni tas-saħħa fi New Zealand, Ashley Bloomfield qal li l-każijiet huma relatati ma' familja li kienet pożittiva għall-virus, wara li kellhom kuntatt magħhom.", "\"The most likely explanation is person to person transmission or more fleeting fomite transmission, then an infected surface somewhere.\"", "B'effett immedjat fi New Zealand reġgħu daħlu fis-seħħ il-miżuri tad-distanza soċjali kif ukoll restrizzjonijiet fuq il-moviment tan-nies." ]

[ "Imma jirringrazzjaw lill-Pulizija u lill-Prim Ministru Joseph Muscat tal-ħidma kontra l-mibegħda u r-razziżmu...", "L-Aġenzija tal-Refuġjati tal-Ġnus Magħquda faħħret lill-Korp tal-Pulizija tal-investigazzjoni li saret u li ħalliet ir-riżultati permezz", "tal-arrest ta' żewġ suldati akkużati bil-qtil ta' Lassana Cisse Souleyman", "u li ħallew żewġ immigranti oħra feruti.", "Minkejja dan il-UNHCR qalet illi hija ferm imħassba bil-fatt illi issa kien ikkonfermat illi dan kien qtil b'motivazzjonijiet razzjali.", "Il-UNHCR fakkret illi l-Forzi Armati ta' Malta (AFM) issalva eluf ta' refuġjati u immigranti mill-baħar u għalhekk sostniet li għandha tinbeda investigazzjoni kemm jista' jkun malajr u ferm intensiva biex jitneħħew l-elementi ħżiena fl-AFM.", "Ir-rappreżentant tal-UNHCR f'Malta, Kahin Ismail, qal illi dak li ġara huwa ta' soljev għall-immigranti li qed jgħixu f'Ħal Far.", "Huwa wera wkoll l-apprezzament għal dak li qal il-PM Joseph Muscat u l-Ministru tal-Intern Micheal Farrugia li fakkru illi m'hemmx post għall-mibegħda f'pajjiżna." ]

[ "​Persuni li jidher li huma mill-Albanija u r-Rumanija qed iduru postijiet ewlenin, ristoranti u ħwienet tax-xorb fejn joqgħodu idoqqu l-akkordjin u l-armonika.", "Wara li jdoqqu jduru l-imwejjed u jitolbu l-flus lin-nies preżenti.", "Newsbook.com.mt jinsab infurmat li fuq dawn il-persuni saru rapporti lill-Pulizija.", "Jirriżulta li dawn l-irġiel intlemħu f'Tas-Sliema, Buġibba, il-Belt Valletta, Marsaskala u Marsaxlokk, qed jitkellmu bit-Taljan u jsostnu li jridu l-flus biex jieklu.", "Fil-midja soċjali kien hemm min ikkumenta fuq dawn l-irġiel mużiċisti u qalu li għalkemm jgħidulhom li mhux interessati jibqgħu jippersistu li jingħataw il-flus.", "Qalu li mhux mużiċisti professjonisti u iktar idejqu lin-nies milli jagħtuhom gost bil-mużika.", "Oħrajn staqsew għaliex is-sidien ta' dawn l-istabbilimenti iħallu lil dawn il-barranin jagħtu fastidju lill-klijenti biex jittalbu.", "Newsbook.com.mt jinsab infurmat li skont il-Kodiċi Kriminali, Kapitlu 9 u Artiklu 338 huwa llegali li persuna tgħix ħajja ta' għażż u vagabundaġġ.", "Il-liġi Maltija tipprojbixxi li persuna tmur f'postijiet pubbliċi timmolesta lin-nies biex titlob għall-karità.", "Għalhekk persuni li jdejqu lil ħaddieħor għall-flus ikunu qed iwettqu reat kriminali u jiksru l-liġi.", "Newsbook.com.mt kien irrapporta kif nisa rumeni kienu qed iħabbtu l-bieb, jitolbu l-flus filwaqt li joqgħodu jittawlu ġewwa.", "F'Malta, mhux biss persuni barranin jittalbu, hekk kif fix-xhur li għaddew, Newsbook.com.mt kien irrapporta diversi każi ta' persuni jittalbu.", "Fosthom, raġel li kien qed jgħid li ħareġ mill-ħabs, kien qed iwaqqaf lin-nies u jitlob il-flus.", "Dan kien qed isostni li ma kellux fejn jgħix u lanqas xogħol." ]

[ "A car bomb explosion near a hospital in the Libyan city of Benghazi has killed several people, officials say.", "Defence ministry official in Benghazi Saleh al-Bargathi said nine people died, including two children.", "However, other sources spoke of three deaths.", "The blast follows a string of bombings in the eastern city in recent days.", "Security remains precarious in Libya since the uprising against long-time leader Muammar Gaddafi, with protests by militias and attacks by Islamists.", "‘Totally destroyed’", "Mr Bargathi told the BBC that nine people had been killed and another 17 wounded in the Benghazi blast.", "Explosives were placed in a grey Toyota car, he said.", "However, in Tripoli, Interior Minister Ashour Shwayel told a Libyan TV channel that the number of fatalities was two or three.", "The explosion happened in the Jalaa hospital car park, according to AFP news agency.", "It quoted Libyan Deputy Interior Minister Abdullah Massoud as saying that the bomb had “totally destroyed a restaurant and seriously damaged nearby buildings”.", "So far no group has claimed responsibility for Monday’s attack in Benghazi, which is regarded as the cradle of the revolution that ousted Gaddafi in 2011.", "Angry crowds later gathered at the scene, blaming militants for the bombing and urging the authorities to drive them out of the city.", "Many demonstrators chanted “Rise, Benghazi!”", "“This is the flesh of our sons, this is what the militias have given us,” one of the protesters was quoted as saying by Reuters.", "“All we need here are the police and the army.”", "This is the latest in a string of attacks across the country in recent months:", "Earlier this month, the UK said it had withdrawn some of its embassy staff in Libya in response to what London described as “ongoing political uncertainty”." ]

[ "Imtella' Lulju 15, 2020 - Aġġornata 15 Ta' Lulju, 2020 2:48pm", "Raġel Għawdxi ttieħed l-isptar għall-kura wara li kien involut f'inċident fil-lift taċ-ċinema fir-Rabat Għawdex.", "Minn informazzjoni li għandu tvm.com.mt jidher li r-raġel kien qed jagħmel xi xogħol ta' manutenzjoni fuq is-saqaf tal-lift x'ħin għal xi raġuni, il-lift ċeda u waqa' madwar sular.", "Minkejja l-moviment veloċi f'tebqa t'għajn, ir-raġel irnexxielu jibqa' fuq is-saqaf tal-lift.", "Membri tad-Dipartiment tal-Protezzjoni Ċivili f'Għawdex irnexxielhom joħorġu lir-raġel mill-bokka tal-lift.", "Huwa ttieħed l-isptar ġenerali ta' Għawdex għall-kura fejn ġie ċċertifikat li ġarrab ġrieħi ħfief.", "L-inċident seħħ għall-ħabta tal-11 a.m.", "Il-pulizija għadha għaddejja bl-investigazzjonijiet dwar dan l-inċident." ]

[ "In-negozjant Yorgen Fenech, li jinsab akkużat b'kompliċità fl-assassinju tal-ġurnalista Daphne Caruana Galizia, qed jiġi investigat ukoll dwar tentattiv ta' importazzjoni tal-kimika velenuża cyanide.", "Dan ħareġ fil-Qorti waqt il-kumpilazzjoni tax-xhieda fil-konfront tiegħu, waqt il-kontro-eżami tal-Ispettur Kurt Zahra meta mistoqsi mill-avukat Dr Jason Azzopardi.", "Meta l-Ispettur żvela dan, l-avukat Charles Mercieca f'isem id-difiża qam biex joġġezzjona u jgħid \"mhu veru xejn\", filwaqt li Fenech beda jitbissem.", "Cyanide hija kimika velenuża li tintuża bħala qattiela silenzjuża fil-kotba ta' Agatha Christie.", "Kien velenu popolari mal-ispiji u uffiċjali għolja fit-Tieni Gwerra Dinjija.", "Il-persuna li tikkonsma s-cyanide tista' tmut f'temp ta' ftit sekondi.", "Fil-Qorti l-Ispettur Zahra kkonferma li fil-bidu tal-2017, Daphne Caruana Galizia kienet irċeviet aktar minn 600,000 email dwar l-Electrogas.", "Stqarr li dan jikkonferma l-ipotesi tal-Pulizija li Caruana Galizia nqatlet għal xi ħaġa li kienet għadha se tiżvela.", "Segwi LIVE: L-Ispettur Zahra jikkonferma li kien hemm chat bejn Fenech, Muscat u Schembri" ]

[ "It-tielet membru minn grupp ta' erba' li allegatament kienu involuti f'attentat ta' serq fil-bini tax-xjenzi fl-Università ta' Malta f'Ġunju, ingħata l-libertà proviżorja fuq it-tneħħija tiegħu nhar it-Tnejn.", "Jonathan Degiorgio, ta' 35 sena, tressaq il-qorti ftit iktar minn xahar wara li allegatament ipprova jisraq drogi miżmuma għall-ittestjar fl-università fil-25 ta' Ġunju.", "Hu wieġeb mhux ħati tal-akkużi.", "Juanito Jimenez u John Joseph Debono li kienu l-ewwel mill-grupp li tressqu l-qorti ukoll wieġbu li mhux ħatja tal-akkużi miġjuba kontrihom.", "Fil-każ ta' Degiorgio, l-avukati difensuri Franco Debono u Amadeus Cachia indikaw li ż-żewġ akkużati l-oħra inħelsu mill-arrest u wara li semgħet is-sottomissjonijiet miż-żewġ partijiet, il-maġistrat Claire Stafrace Zammit, laqgħet it-talba għall-ħelsien mill-arrest fuq depożitu ta' €1,000 u garanzija personali ta' €10,000, fost oħrajn.", "Il-qorti poġġiet lill-akkużat taħt ordni ta' sorveljanza sakemm jintemmu l-proċeduri." ]

[ "Fin-12:30, is-Supretendent għas-Saħħa Pubblika, Charmaine Gauci mistennija taġġorna lill-pubbliku dwar l-aħħar żviluppi dwar is-sitwazzjoni lokali u l-imxija tal-Coronavirus.", "Din il-konferenza stampa se tixxandar dirett fuq TVM, tvm.com.mt, Radju Malta u l-paġna Facebook ta’ TVM." ]

[ "It-tebut tal-Arċisqof Jala fil-Knisja ta' Oakland jistenna biex ikun trasportat lejn l-Indja għad-difna", "L-Arċisqof Dominic Jala ta' Shillong fl-Indja u Fr. Matthew Vellankal mietu f'inċident tat-traffiku li seħħ fl-10 ta' dan ix-xahar waqt li kienu qed jagħmlu żjara fid-djoċesi ta' Oakland.", "Il-karrozza Toyota li fiha kienu qed jivjaġġaw l-Arċisqof u żewġ qassisin minn Oakland, intlatet minn trailor ta' tractor waqt li kienet qed tinstaq fuq il-highway ta' Wilbur Springs f'California, fis-2.20 p.m., bħal-lum ġimgħa.", "Fr. Joseph Parekkatt, qassis fil-parroċċa ta' Sant Anna spiċċa b'diversi ġrieħi iżda jinsab f'kundizzjoni stabbli F'Santa Rosa Memorial Hospital filwaqt li Fr.Matthew Vellenkal, Kappillan tal-parroċċa ta' San Bonaventura u l-Arċisqof Jala mietu fil-post tal-inċident.", "L-Isqof Michael Barber ta' Oakland qal f'avviż tal-parroċċa li \"se nħossu ħafna t-telfa tal-ispirtu ferrieħi ta' Fr Vallenkal\".", "L-Arċisqof Jala, li kellu 68 sena, serva f'din il-kariġa fid-djoċesi ta' Shillong, fl-Indja għal dawn l-aħħar 19-il sena u ilu Amministratur Apostoliku ta' Nongstoin, fl-Indja wkoll sa mill-2016.", "Skont l-aġenzija Catholic News Agency, hu kien qed iżur l-Istati Uniti biex jattendi laqgħa tal-Kummissjoni Internazzjonali għal-Liturġija bl-Ingliż u qabel kien żar Ruma bħala parti miż-żjara 'ad limina' li l-Isqfijiet Indjani għamlu lill-Papa Franġisku.", "Saċerdot Salesjan fl-1977 Huwa twieled fl-Indja fl-1951 u fl-1977 kien ordnat saċerdot mas-Salesjani ta' Don Bosco.", "Fl-1987 ippubblika l-ktieb: \"Liturgy and Mission\" u serva bħala Kap tal-Kummissjoni Liturġika tal-Kunsill Reġjonali tal-Isqfijiet tal-Grigal tal-Indja.", "Fr. Vellankal, ta' 58 sena, twieled f'Kerala, l-Indja.", "Hu kien patri Salesjan u serva bħala Kappillan fid-djoċesi ta' Oakland sa mill-2001.", "Hu awtur tal-ktieb \"From Humor to Insipiration: Jokes, Reflections and Quotes to Enliven your Day\"." ]

[ "Il-Ministru għal Għawdex Clint Camilleri qal li x-xogħol ta' bini mill-ġdid fi Triq l-Imġarr fin-Nadur wasal issa fit-tieni liwja, eżattament fil-punt fejn il-ġeoloġija tinbidel minn blat tal-qawwi għal dak tafli.", "Spjega li sabiex tiġi stabbilizzat din id-dgħufija, bħalissa qiegħda tinħadem struttura tal-azzar u tal-konkos waqt li aktar 'il fuq fejn jinsab tafal aktar dgħajjef, se jintużaw sistemi oħrajn għal aktar stabbiltà.", "Dan il-proġett huwa se jkun wieħed mill-akbar proġetti infrastrutturali f'Għawdex bil-bini mill-ġdid ta' din il- link essenzjali.", "triq l-imġarr" ]

[ "Il-Papa Franġisku llum iltaqa' mat-tieni grupp tal-Abbatini Maltini.", "L-abbatini offrew lill-Papa Franġisku s-somma ta' €300 għall-vittmi tat-terremot fl-Italja, bħala ġest ta' solidarjetà ma min tilef kollox.", "B'mod partikolari ftakru fit-tfal li sfaw imċaħħda mill-bżonnijiet kollha.", "Il-Papa qal lill-abbatini \"għamiltu tajjeb\", talab fuqhom u berikhom." ]

[ "Illum qed jiġi mfakkar il-Jum Dinji tal-Kliewi, u għadd ġmielu ta' pazjenti morda bil-kliewi jieħdu numru sostanzjali ta' trasfużjonijiet tad-demm.", "Fid-dawl li bħalissa s-Servizz Nazzjonali tat-Trasfużjoni tad-Demm qed jaffaċċja nuqqas serju ta' riserva ta' demm, partikularment tal-gruppi O positive, A positive, u B positive, is-Servizz appella b'mod urġenti għad-donazzjonijiet tad-demm.", "Huwa appellaw biex dan possibbilment jsir kemm jista' jkun malajr.", "Iċ-Ċentru tal-Għoti tad-Demm ta' Gwardamanġa jiftaħ kuljum mit- 8.00am sas-6:00pm inklużi l-Ħdud.", "Huwa importanti li dejjem tiġi ippreżentata l-karta tal-identità, jew il-liċenzja tas-sewqan, inkella passaport Malti." ]

[ "Il-gowlkiper ta’ Porto Iker Casillas ħareġ mill-isptar ħamest ijiem wara li sofra minn attakk ta’ qalb waqt it-taħriġ.", "Casillas ittieħed l-isptar l-Erbgħa filgħodu wara l-inċident li seħħ fiċ-Ċentru tat-Taħriġ ta’ Porto.", "Casillas li jagħlaq 38 sena aktar tard dan ix-xahar għadda minn testijiet u interventi mediċi, bil-klabb ta’ Porto jikkonferma li l-problema tal-qalb ġiet solvuta.", "“Ftit jiem ilu għaddejt minn sitwazzjoni diffiċli, xi ħaġa li tista’ tiġri f’kull mument fil-ħajja, imma fortunatament ninsab tajjeb.", "Ninsab grat u nħossni li jien fortunat ħafna.", "Grazzi li dawk li ħadu ħsiebi u nista’ biss noħroġ minn din is-sitwazzjoni bi tbissima.”", "L-Ispanjol li lagħab 167 logħba mat-tim nazzjonali, qal li jinsab ħafna aħjar u kompla li issa jistrieħ għal ftit ġimgħat jew xhur iżda żied li l-aktar ħaġa importanti hi li jinsab hawn magħhom, jista’ jitkellem u jgħid lil kulħadd kif inhu u kif qed iħossu.", "It-tabib ta’ Porto Nelson Puga jemmen li Casillas se jirkupra kompletament iżda qal li għadu kmieni biex jgħid jekk hux se jerġa’ jilgħab b’mod professjonali.", "“Jiddependi fuq il-medikazzjoni li jkun irid jieħu, fuq l-evalwazzjoni tat-talbiet fiżiċi kif ukoll fuq ir-rieda li jkompli jilgħab,” żies Puga.", "Casillas ingħaqad ma’ Porto fl-2015 wara 16-il sena ma’ Real Madrid.", "Hu rebaħ il-Primeira Liga ma’ Porto l-istaġun li għadda u riċentament iffirma kuntratt ġdid sa tmiem l-istaġun li ġej b’għażla għal sena oħra." ]

[ "Il-Koalizzjoni dwar it-Traffikar Uman u l-Prostituzzjoni qalet li l-Gvern ta l-approvazzjoni tiegħu biex Malta tittrasforma f'ċentru ta' turiżmu sesswali.", "Dan sar permezz ta' kumitat tekniku 'difettuż' li qed jipproponi li l-postituzzjoni diġi dikriminalizzata.", "Il-koalizzjoni li hija ffurmata minn numru ta' organizzazzjonijiet u esperti, jiffavurixxu l-mudell Nordiku, dik li jiġu dikriminalizzati l-ħaddiema fil-qasam tal-prostituzzjoni iżda dawk li għamlu użu mis-'servizz' tagħhom għandhom ikunu kriminalizzati, kif ukoll jingħata s-sapport lil dawk il-persuni li jixtiequ jitilqu minn dan ix-xogħol.", "Il-kumitat tekniku madankollu qed jitkellem dwar dikriminalizzazzjoni assoluta bħalma qalet is-Segretarju Parlamentati għall-Ugwaljanza Rosianne Cutajar f'intervista fuq The Malta Independent on Sunday.", "Hija qalet li r-rapport se jkun ippreżentat lill-Kabinet dalwaqt.", "Il-koalizzjoni qalet li l-kumitat tekniku huwa nieqes minn esperti li jaħdmu f'dan il-qasam u injorat organizzazzjonijiet lokali u internazzjonali li ħadmu ma' persuni fil-prostituzzjoni u vittmi ta' traffikar uman.", "Żiedu li l-istatistika f'pajjiżi oħra turi li l-proposta mill-kumitat tekniku hija rigal għall-pimps u t-traffikanti.", "Il-koalizzjoni qalet li t-traffikar ta' persuni għas-sess u l-prostituzzjoni ma jistgħux ikunu separati u qatt m'għandhom ikunu trattati separatament.", "Komplew li dak propost se jkun qed jinnormalizza l-prostituzzjoni u t-traffikar uman bil-barka tal-Istat, u appellaw lill-Gvern biex jikkunsidra serjament l-implikazzjonijiet u r-riperkussjonijiet għal dak li qed jipproponi l-kumitat.", "Esplojtazzjoni bil-barka tal-Gvern – PN Il-Partit Nazzjonalista fi stqarrija qal li dak li ġie żvelat permezz ta' intervista fuq The Malta Independent on Sunday u mhux fi stqarrija uffiċjali pprova li l-proċess ta' konsultazzjoni huwa farsa biex joħloq paraventu biex f'Malta l-prostituzzjoni ssir attività li minnha n-nisa jistgħu jibdew jiġu sfruttati uffiċjalment, bil-barka tal-Gvern.", "\"F'dan l-istadju, fejn jidher bl-iktar mod ċar li s-Segretarju Parlamentari Rosianne Cutajar se tibqa' tinjora l-ikbar koalizzjoni ta' organiżazzjonijiet tan-nisa f'pajjiżna u timxi fuq aġenda intiża biss biex tpaxxi lil min irid jisfrutta lin-nisa, l-Oppożizzjoni Nazzjonalista tappella għall-buon sens tal-Ministru Edward Zammit Lewis biex iwaqqaf dan il-proċess u jagħti widen lil min tassew għandu għal qalbu d-dinjita' tal-mara,\" temmew l-istqarrija tagħhom.", "Il-Kumitat Tekniku m'għandux esperti fil-qasam – The Malta Women's Lobby The Malta Women's Lobby qalet li huwa evidenti li l-kumitat tekniku m'għandux fih esperti li ħadmu fil-qasam tal-prostituzzjoni u t-traffikar uman.", "Huma żiedu li f'dan il-kumitat ma jinkludix rappreżentanti mill-organizzazzjonijiet lokali għan-nisa jew xi ħadd li ħadem fuq il-koalizzjoni dwar din il-kwistjoni.", "The Malta Women's Lobby qalu li dak li qed jissuġġerixxu l-kumitat tekniku jmur kontra l-prinċipji ta' ugwaljanza abbażi ta' ġeneru.", "Żiedu li bil-legalizzazzjoni ta' din il-liġi l-Gvern se jkun qed jgħaddi l-messaġġ lis-soċjetà li l-ġisem uman huwa prodott tax-xiri.", "Huma appellaw lill-Ministru Edward Zammit Lewis u lill-Prim Ministru biex jisimgħu lill-organizzazzjonijiet li għandhom għal qalbhom il-kwistjonijiet li jitrattaw in-nisa." ]

[ "Chairman tal-Jobs Plus, ekonomista u jagħti lekċers fl-Università ta' Malta", "Robert Abela għamel għażla interessanti għaċ-Chief of Staff tal-Uffiċċju tiegħu f'Kastilja (OPM), pożizzjoni li qajmet furur u kontroversji meta kienet okkupata minn Keith Schembri, taħt il-Gvern ta' Muscat.", "Iċ-Chief of Staff fl-OPM se jkun Clyde Caruana.", "Caruana kien Chairman tal-Jobs Plus u ilu f'din il-kariga mill-2013 u allura minn meta kien elett Gvern Laburista.  Caruana  huwa ekonomista u bejn l-2007 u l-2012 ħadem ukoll fl-Uffiċċju Nazzjonali tal-Istatistika.", "Huwa, okkażjonalment, jagħti lekċers fl-Università ta' Malta.", "Huwa meqjus ukoll bħala persuna li toħloq politiki (policy maker), kif għamel fil-fatt f'Jobs Plus" ]

[ "FTAKRU - Charisse Ann Vassallo Mil-lum se nibdew naqsmu magħkom ħsieb ċkejken dwar il-kanzunetti finalisti kif ukoll silta żgħira.", "Nibdew minn Charisse Vassallo u l-kanzunetta FTAKRU.", "Ftakru - Charisse Ann Vassallo (Emil Calleja Bayliss, Mark Scicluna) Posted by L-Għanja Tal-Poplu on Tuesday, August 18, 2020", "Nhar il-Ġimgħa 11 ta' Settembru se tittella' l-44 edizzjoni tal-festival L-Għanja tal-Poplu f'xandira diretta fuq TVM.", "Il-mistieden speċjali ta' dan il-festival se jkun Philip Vella li rebaħ il-festival tas-sena li għaddiet.", "Il-preżentaturi tal-festival huma l-aħwa Dorothy u Gianluca Bezzina.", "Kuljum f'dan l-ispazju se ssibu tagħrif fuq kull kanzunetta parteċipanta.", "Isem tal-kanzunetta: Ftakru Kantanta:", "Charisse Ann Vassallo Kliem: Emil Calleja Bayliss Mużika: Mark Scicluna Il-kanzunetta Ftakru tittratta l-influwenza u s-saħħa mmensa li llum il-ġurnata sar għandha l-midja soċjali fuq ħajjet il-bniedem speċjalment dik taż-żgħażagħ.", "Din il-kanzunetta hi waħda introspettiva li ġġiegħel lis-semmiegħ jirrealizza kemm qiegħed jinħela ħin fuq il-midja soċjali, fuq affarijiet superfiċjali bħall-ammont ta' kummenti fuq ritratt li nitfgħu, kif ukoll kemm qegħdin ninqatgħu mill-ħajja reali.", "Tajjeb li nagħrfu dan kollu u nieħdu l-opportunità li ngawdu ħajjitna għax it-tmun jinsab f'idejna.", "Ritratt: Joseph Agius Attard Charisse Vassallo għandha 16-il sena.", "Għadha kemm spiċċat l-aħħar sena tal-iskola sekondarja u ftit xhur oħra se tibda l-iskola postsekondarja fejn se tkompli tistudja l-bijoloġija u l-kimika għaliex minn età żgħira dejjem kellha x-xewqa li ssir tabiba.", "Ilha tkanta minn meta kellha għaxar snin iżda bdiet tieħu l-kant b'iżjed serjetà meta kibret daqsxejn iżjed u llum il-ġurnata għandha xewqa kbira li tista' wkoll tkompli b'karriera fil-kant apparti dik fil-mediċina.", "Aqra: Festa ta' kanzunetti oriġinali bil-Malti L-44 edizzjoni tal-festival hi organizzata mill-għaqda volontarja L-Għanja tal-Poplu bl-għajnuna tal-Kunsill Malti għall-Arti u l-Valletta Cultural Agency.", "L-Għanja tal-Poplu 2020 qed jittella' b'differenza biex l-organizzaturi jimxu mal-istruzzjonijiet maħruġa mill-Awtoritajiet tas-Saħħa." ]

[ "Bħal-lum 74 sena ilu, Malta bdiet tilqa’ xita ta’ bombi wara li l-Italja ta’ Benito Mussolini daħlet fil-gwerra.", "Fl-ewwel attakk mill-ajru, mietu l-ewwel sitt suldati Maltin li tfakkru f’ċermonja fil-Forti Sant Iermu fejn sar l-ewwel ħbit mill-ajru tat-tieni gwerra dinjija.", "Il-11 ta Gunju, 1940, fis-6.55 a.m. Benito Mussolini ddikkjara li l-Italja daħlet fi gwerra biex tgħin lill-Ġermanja ta’ Adolf Hitler.", "Għal Mussolini u l-Italja, Malta kienet meqjusa bħala għadu minħabba l-preżenza tal-Ingliżi.", "Ftit ħin wara, 10 ajruplani tat-tip Savoia Marchetti qasmu l-fliegu minn Sqallija biex attakkaw tliet postijiet ewlenin: il-Port il-Kbir, Kalafrana u Ħal Far.", "Fit-7.45 a.m., t-Taljani tefgħu l-ewwel bombi fuq il-Forti Sant’Iermu u mietu l-ewwel Maltin.", "Bomba minhom qatlet sitt suldati Maltin tar-Royal Malta Artillery: il-Bumbardier Joseph Galea u Gunners Michael Angelo Saliba, Richard Micallef, Carmel Cordina u Paul Debono flimkien ma’ Philip Busuttil li kellu biss 16-il sena.", "Fl-ewwel jum, 200 ajruplan Taljan wettqu 8 bumbardamenti fuq Malta.", "L-ewwel sitt vittmi Maltin tal-gwerra tfakkru f’Sant Iermu stess f’ċerimonja simbolika f’riġlejn monument li għadu kif ġie restawrat mill-membri tar-Royal Malta Artillery.", "Din is-sena din it-tifkira saret mill-Korporazzjoni għar-Riġenerazzjoni tal-Port il-Kbir biċ-chairman Stefan Zrinzo Azzopardi jgħid li mis-sena d-dieħla, t-tifkira issir mill-Mużew tal-Istorja Militari li ser ikun fil-forti restawrat ta’ Sant Iermu fi tmiem proġett li sewa mal-€15-il miljun." ]

[ "Raġel ġie arrestat fi Florida għaliex hu suspettat li bagħat tal-anqas 12-il ittra bomba lil nies li jikkritikaw lill-President Donald Trump ftit jiem qabel l-elezzjoni tal-kungress.", "Huwa ġie arrestat fil-parkeġġ ta' stabbiliment, fejn 2 xhieda qalu lill-kamra tal-aħbarijiet Reuters li semgħu ħoss qawwi fil-ħin li ġie arrestat.", "Il-Pulizija ta' fuq il-post għattew vann abjad, li mbagħad ittieħed minn fuq il-post bi trakk.", "Is-suspettat huwa Cesar Sayoc, li twieled fl-1962.", "Uffiċjal qal li jaf isiru iżjed arresti fil-ħin li ġej.", "Fost ir-reċipjenti ta' dawn il-pakketti suspettużi kien hemm l-eks President Amerikan Barack Obama, u l-eks Segretarja tal-Istat, Hilary Clinton.", "Reuters" ]

[ "Fil-Messiku, esperti fir-restawr ħadu qatgħa meta waqt il-proċess ta’ tħejjija biex statwa ta’ Kristu tkun restawrata sabu snien umani.", "Meta ħadu l-x-rays biex l-istatwa tkun anke osservata minn ġewwa, l-esperti raw anke l-għeruq tas-snien li skont l-istudji li saru huma ta’ raġel.", "L-Istatwa ta’ Kristu tmur lura għas-seklu 18.", "Ir-riċerka turi li dak iż-żmien meta kienu isiru l-istatwi ħafna kienu jagħtu xaharhom, difrejnhom u anke ħwejjiġhom biex l-istatwa tingħata xejra aktar realistika. madankollu din hija l-ewwel darba li fi statwa nstabu s-snien.", "L-esperti qalu li din bl-ebda mod ma hi relikwa għax x’aktarx is-snien huma ta’ persuna mill-parroċċa li ried li parti minnu titpoġġa fl-istatwa ta’ Kristu." ]

[ "Iżrael u l-gruppi Palestinjani, inkluż il-Ħamas, qablu fuq waqfien mill-ġlied f’Gaza għal 72 siegha.", "Medjaturi Egizzjani qalu li l-waqfien mill-ġlied jibda mit-8.00 a.m. Dan il-ftehim qed iseħħ wara li lbieraħ Iżrael waqaf għal seba’ sigħat f’dik li ssejħet bħala tieqa umanitarja għall-partijiet ta’ Gaza.", "Uffiċjali tas-saħħa f’Gaza qed jgħidu li iżjed minn 1,800 Palestinjan inqatlu fl-erba’ gimghat ta’ kunflitt li fihom mietu wkoll 67 Israeljan." ]

[ "Il-Kap tal-Partit Nazzjonalista se jkun qed jiġi intervistat fil-programm Xarabank fuq it-TVM hekk kif il-partit jinsab fi kriżi ta' tmexxija.", "22:45 L-intervista tintemm hawn.", "Grazzi talli segwejtuna", "22:44 Delia jgħid li se jkompli jservi sakemm dawk li eleġġewh ikunu jemmnu li jkun aħjar jitlaq jew iservi mod ieħor", "22:43 \"M'għandix regrets\" – Delia", "22:42 Delia jgħid li mhuwiex qiegħed fil-politika biex jieħu imma biex jaqdi", "22:41 Dwar l-investigazzjoni li l-Pulizija qed tagħmel dwaru jgħid li qatt ma ġie mitkellem dwara mingħand l-awtoritajiet.", "\"Din x'investigazzjoni hi din?\"", "22:40 Delia jgħid li dak li kitbet Daphne Caruana Galizia affettwah", "22:38 Delia jgħid li l-elezzjoni ġenerali li jmiss taf tiġi inqas minn sentejn oħra", "22:37 Delia: Il-grupp parlamentari tal-PL ried lil Fearne imma t-tesserati tal-Labour ħasbu mod ieħor u riedu lil Abela", "22:37 Jgħid li l-PN fil-gvern ikun hemm biex jaqdi u jservi mhux biex jikkmanda u jgħid \"le\"", "22:35 \"Kull partit qiegħed hemm biex jirbaħ l-elezzjoni\"", "22:34 Jgħid li meta daħal fil-PN sab timijiet li ma kinux l-għażla tiegħu.", "22:33 Mistoqsi jekk hux se jkeċċi nies mill-PN Delia jgħid li jrid jara x'se jaċċetta u x'ma jaċċettax", "22:31 Delia ma jiżvelax x'jgħidu s-surveys tal-PN", "22:30 L-intervista tkompli", "22:25 Il-programm jieqaf għal waqfa kummerċjali", "22:24 Delia jgħid li ma jistax jaċċetta li grupp ta' persuni, validi kemm ikunu validi, jkunu huma li jgħażlu l-kap tal-partit.", "Jgħid li jekk jagħmel hekk joħloq preċedent perikoluż.", "22:22 Delia jgħid li ssottometta lilu nnifsu għal tliet testijiet ta' fiduċja.", "Jistaqsi jekk dan hux l-istess għal persuni oħra fil-PN li għadhom hemm wara 5 snin", "22:20 \"Dak li ssejjaħt biex nagħmel għadni m'għamiltux\"", "22:20 \"Louis Galea mhux qiegħed hemm biex jgħażel l-ismijiet\"", "22:19 Delia: Ħadd ma jgħidli biex nirreżenja", "22:19 Il-preżentatur jgħid lil Delia li s-surveys qed juru li n-nies qed jitilqu mill-PN.", "Delia jgħid li t-tiġdid għadu jrid isir.", "22:18 Delia jgħid li l-obbligu tiegħu huwa li jreġġa' lill-PN \"lura għand in-nies\".", "22:16 \"L-ikbar riforma fil-PN trid tkun l-attitudni\" – Delia", "22:16 Delia: Ir-riforma trid tintemm sal-aħħar ta' Marzu", "22:16 Delia: Lil Louis Galea nirringrazzjah tax-xogħol li għamel", "22:14 Skont Delia, jekk l-MPs jappoġġjaw persuna li ma jkunx magħżul mit-tesserati ssir ħsara lill-partit", "22:13 Delia jgħid li l-Kap tal-Oppożizzjoni jkun il-persuna li jgawdi l-fiduċja l-maġġoranza tal-MPs tal-Oppożizzjoni", "22:12 Delia jgħid li mhux veru li bagħat għalih il-President", "22:10 Preżentatur: Ikkalkulajna li l-PL kien jirbaħ b'94,000 vot kontrik.", "Mhux gravi biżżejjed biex tirreżenja?", "Delia: Jgħid li l-PN ma ġiex f'din is-sitwazzjoni issa.", "Qal li t-tesserati tal-PN għażlu lilu għal diversi drabi.", "Kwalunkwe kap ta' kwalunkwe partit jekk il-pożizzjoni tkun mhedda b'survej ma jkunx hemm kapijiet jew MPs.", "22:08 \"Nista' nwieġeb?\" jistaqsi Delia", "22:07 Delia jgħid li l-PN ma ġiex f'din is-sitwazzjoni f'daqqa.", "Delia jitlob lill-preżentatur itih ċans iwieġeb hekk kif jibdew jitkellmu fuq xulxin", "22:06 Delia ġie mistoqsi dwar ir-riżenja ta' Clyde Puli.", "Qal li se jiżen kollox f'daqqa mbagħad jieħu deċiżjonijiet.", "Jgħid li ma jistax jantiċipa jekk mhux se jkun hemm riżenji oħra.", "22:03 Tibda l-intervista ma' Delia – jidher li l-intervista hija rrekordjata", "21:53 Il-preżentatur jgħid li l-intervista ma' Delia se tixxandar wara l-aħbarijiet", "21:49 Delia mistenni jitkellem minn hawn u ftit minuti oħra", "21:40 L-intervista ma' Delia għadha ma bdietx", "21:03 Il-programm beda, imma l-preżentatur Peppi Azzopardi jgħid li l-intervista ma' Adrian Delia se ssir fit-tieni parti tal-programm.", "L-ewwel parti s'issa qed titratta dwar il-femiċidji u l-vjolenza domestika.", "21:01 Il-lejla t-tajba!", "Newsbook.com.mt se jkun qed jirrapporta LIVE dwar l-intervista ta' Adrian Delia fil-programm Xarabank.", "Christoph Schwaiger Newsbook.com.mt kien stieden lil Adrian Delia għal intervista iżda sa dan il-ħin it-talba ma ġietx imwieġba.", "Kriżi fil-PN Clyde Puli rreżenja mill-kariga tiegħu bħala Segretarju Ġenerali tal-PN.", "Puli ħabbar ir-reżenja tiegħu f'ittra li bagħat lill-Kap tal-PN Adrian Delia datata llum.", "Puli jirreżenja minn Segretarju Ġenerali tal-PN L-eks kandidat tal-PN għall-Ewropa Peter Agius qal li mhux se jittollera aktar li l-affarijiet jibqgħu kif inhuma fil-Partit Nazzjonalista.", "Fuq Facebook illum, Agius qal li se jkellem \"lill-atturi ewlenin\".", "\"Tistgħu ssibuni magħhkom għall-futur tal-PN, iżda mhux se nittollera aktar l-istatus quo,\" qal Agius.", "Spjega li kellmuh ħafna nies imweġġgħin u diżappuntati mill-PN.", "Mhux se nittollera li l-affarijiet jibqgħu kif inhuma – Peter Agius" ]

[ "Alternattiva Demokratika – The Green Party expressed its support of GWU’s proposal to have COLA adjustments every 6 months rather than on an annual basis.", "AD said that this should be introduced in conjunction with an increase in the minimum wage.", "“AD supports the proposal made by the General Workers Union for the Cost of Living Adjustment to be made every six months instead of annually." ]

[ "żjara fil-port tal- Im ġarr , il-Ministru Justyne Caruana tkellmet ma'", "sidien ta' ħwienet li spjegawlha", "dwar xi nuqqasijiet li jixtiequ li jiġu i ndir i zzati", "fi ż-ż ona.", "Fost l – ilmenti li tressqu mis-sidien tal- ħ wienet kien hemm il-fatt li ż – ż ona g ħ andha ti ġ i rijabilitata.", "għalhekk li minnufih", "il-ħaddiema", "tal-Ministeru", "biex", "isiru x – xogħlijiet", "indikati li fil-fatt", "saru b ' mod immedjat .", "I l-Ministru Caruana saħqet", "dwar", "il-ħtieġa li l-port u ż-ż ona", "tal- Im ġarr", "għand hom jingħata w attenzjoni", "għaliex", "huwa l-ewwel post li jilqa ' lil", "kull min iżur", "Għawdex u għaldaqstant", "i rid jinżamm fi stat tajjeb u li jilqgħek .", "Dwar il-bżonn li jiġu organizzati aktar attivitajiet kulturali fl-akwati, i l-Ministru għal Għawdex qalet li din is – sena", "nagħtu", "ħajja liż-żona tal-Imġarr permezz", "tal-Brass", "Festival u l-Jazz Do.", "Il-Brass", "ħalla", "po ż ittiv", "ħafna u l-istess qed nistennew mill-avveniment ta' Jazz", "Do li se jsir nhar is-Sibt, 2 ta' Settembru .", "Il-Ministru Caruana qablet ma' dak li ġie ssuġġerit mi s-sidien", "tal-ħwienet li hemm", "bżonn ta ' aktar", "attivitajiet", "kulturali u i mpenjat", "ruħha li tiddiskuti dan is-suġġeriment mad-Dipartiment", "tal – Kultura fi ħdan", "il-Ministeru", "għal", "Għawdex.", "Din is-sena wkoll , il-Ministeru għen b'mod sostanzjali f l-organizzazzjoni", "tal-festa ta ' Kemmuna li tagħmel parti mill-konfini tar-raħal ta' Għajnsielem.", "\"Il-Ministeru huwa impenjat li jwessa' u jifrex aktar il-kalendarju kulturali Għawdxi u jappoġġja inizjattivi simili li jagħtu aktar ħajja lil postijiet ċentrali bħall-port tal-Imġarr.", "Attivitajiet ta' kultura u spettaklu jkomplu janimaw il-ħidma kontinwa f'ambjent hekk strateġiku\", temmet tgħid il-Ministru Justyne Caruana." ]

[ "Milan baqgħu mingħajr telfa dan l-istaġun meta fi Stadio San Siro temmew fi draw ta' 3-3 kontra Roma.", "Milan fetħu l-iskor wara biss żewġ minuti permezz ta' ZLATAN IBRAHIMOVIC wara li rċieva cross tajjeb mingħand Leao.", "Roma rrispondew u fl-14 -il minuta EDIN DZEKO għamilhom 1-1 b'daqqa ta' ras tajba minn corner ta' Pellegrini.", "Man-nofsiegħa logħob Milan resqu viċin li jmorru fil-vantaġġ iżda d-daqqa ta' ras ta' Kjaer ħabtet mal-lasta.", "Żewġ minuti mill-ftuħ tat-tieni taqsima Milan għamluhom 2-1 b'konklużjoni mill-viċin ta' ALEXIS SAELEMAEKERS.", "Roma ġabu d-draw fis-70 minuta permezz ta' penalty ta' JORDAN VERETOUT.", "Disa' minuti wara Milan għal darb'oħra fil-vantaġġ permezz ta' penalty ta' ZLATAN IBRAHIMOVIC.", "Roma salvaw punt sitt minuti mit-tmiem meta mill-viċin MARASH KUMBULLA għamilhom 3-3." ]

[ "Il-Kunsilli Lokali u ċ-Ċentru Nazzjonali tat-Trasfużjoni tad-Demm iffirmaw ftehim li permezz tiegħu huwa maħsub li jinġabru mal-elf borża demm aktar fis-sena.", "Dan tħabbar waqt l-iffirmar ta' Memorandum of Understanding bejn ċ-Ċentru għat-Trasfużjoni tad-Demm u l-Assoċċjazzjoni tal-Kunsilli Lokali.", "Il-Kap tal-bank tad-demm Dr Alex Aquilina spjega li aktar ma' jiżdiedu s-servizzi offruti fl-isptarijiet, aktar qed tiżdied it-talba għad-demm.", "Bis-sena l-oħra kien stmat li kien hemm bżonn mal-50 borża demm kuljum:", "\"Issa l-boroż tad-demm li jittieħdu kollha jintużaw fuq il-pazjenti.", "Issa persuna tista' tagħti d-demm aktar minn darba fis-sena.", "Allura, meta aħna ngħidu 16,500 borża tad-demm, ikun hemm minnhom li ġiet persuna u tat tlieta.", "Persuni li taw id-demm ikunu bejn 7,000 u 8,000, iżda donazzjonijiet ilaħħqu mas-17,000\".", "Dr Aquilina spjega li b'dan il-ftehim il-bank tad-demm se jersaq aktar lejn il-komunitajiet Maltin u Għawdxin.", "Qal li l-mobile blood donation unit reġa' beda jdur l-bliet u l-irħula Maltin wara li għamel numru ta' ġimgħat wieqaf sabiex isirlu l-manutenzjoni.", "Minn-naħa tiegħu Mario Fava, il-President tal-Assoċjazzjoni tal-Kunsilli laqa' dan il-ftehim li s'issa ġibed lejh mal-40 Kunsill Lokali.", "Huwa spjega wkoll kif dan il-ftehim ikopri l-attivitajiet imtella' mill-Kunsilli Lokali:", "\"Dawn jintrabtu li f'dik il-ġimgħa ta' attivitajiet, jintrabtu li jqabbdu grupp ta' residenti u jmorru l-bank tad-demm jagħtu donazzjoni tad-demm.", "Aħna qed nistmaw li jinġabru 1,000 borża demm minn attivitajiet tal-Kunsilli Lokali\".", "Minn naħa tiegħu id-Deputat Prim Ministru u Ministru għas-Saħħa Chris Fearne ħeġġeġ aktar ċittadini sabiex iwettqu dan l-att ta' ġenerosità li jista' jfisser ħajja jew mewt ta' persuna.", "Is-Segretarju Parlamentari Silvio Parnis faħħar il-ħidma tal-Assoċjazzjoni tal-Kunsilli Lokali hekk kif dan il-ftehim u qal li din hija t-tieni impenn bejn il-Kunsilli Lokali u d-Dipartiment tas-saħħa fi ftit ġimgħat." ]

[ "Il-Kap Eżekuttiv ta' Volkswagen AG, Herbert Diess, ħabbar li l-Volkswagen se jkunu qed isaħħu u jespandu l-operat tagħhom fiċ-Ċina bħala parti mit-tisħiħ tal-kumpanija b'mod globali.", "Waqt konferenza li saret viċin Shangai fil-ġranet li għaddew, huwa qal li ċ-Ċina qed turi is-saħħa tagħha f'dan is-settur u qed tespandi bħala ċentru ta' produzzjoni tal-karozzi.", "Fiċ-Ċina Volkswagen se tkun qed talloka iktar riżorsi finanzjarji u umani għar-riċerka u l-iżvilupp, partikolarment fil-qasam tal-karozzi li jaħdmu bl-elettriku.", "Diess qal li bħala brand tal-karozzi, Volkswagen trid tkun l-ewwel fost il-kompetituri fil-qasam tal-mobilità elettrika, kemm fiċ-Ċina kif ukoll globalment.", "Fl-aħħar xhur, is-CEO ta' Volkswagen indika li l-kumpanija qed tħares lejn il-possibbiltà li żżid il-ftehim ma' diversi kumpaniji tal-lokal biex tkompli tespandi l-operat tagħha u jkollha sehem importanti mill-ikbar suq tal-karozzi fid-dinja.", "Iċ-Ċina ssarraf 40 fil-mija mill-ammont ta' karozzi li Volkswagen tqassam madwar id-dinja, dan ifisser parti sostanzjali mill-qligħ li hija tagħmel.", "Madanakollu dan is-suċċess li qed tikseb fiċ-Ċina, Volkswagen għadha ssofri d-diffikultajiet fl-Ewropa marbuta mal-iskandlu tal-emissjonijiet li seħħew ftit tas-snin ilu.", "Skont il-fundatur ta' Alibaba li taħdem sigħat twal hija 'barka' Il-fundatur biljunarju ta' Alibaba, Jack Ma, spiċċa taħt il-lenti tal-kritika hekk kif f'messaġġ li ta lill-impjegati tiegħu ftit tal-ġranet ilu qalilhom li jemmen li sigħat twal ta' xogħol huma barka kbira għall-impjegati.", "Jack Ma għamel referenza għall-ħidma ta' xogħol li hija magħrufa bħala 996, li fi ftit kliem tirreferi għal xifts ta' xogħol mid-9am-9pm sitt ijiem fil-ġimgħa.", "Jack Ma, li llum għandu 54 sena u li l-professjoni oriġinali tiegħu kienet ta' għalliem, stqarr li fil-bidu tal-mixja tiegħu lejn is-suċċess ta' Alibaba, hu flimkien ma' sħabu li bdew din il-kumpanija mix-xejn, kienu jaħdmu sigħat twal ħafna.", "Fil-fehma tiegħu matul dawn il-ġranet ta' xogħol u dedikazzjoni tpoġġew il-pedamenti għas-suċċess futur tal-kumpanija.", "Huwa staqsa kemm tista' persuna tilħaq is-suċċessi tagħha jekk ma tagħmilx iżjed milli jkun qed jagħmel ħaddieħor.", "Qal li ma jiddispjaċihx meta jħares lura u jara li ħadem dawk is-sigħat tant twal.", "Wara kritika qawwija li saritlu fl-aħħar ġranet dwar dawn il-kummenti, il-fundatur ta' Alibaba ppreċiża li dawn il-ħinijiet twal ta' xogħol m'għandhomx ikunu imposti minn min iħaddem iżda għandhom ikunu l-ħaddiema li jagħmlu din id-deċiżjoni.", "Huwa kiteb fuq blogg li jkun diżuman u anki illegali li ħaddiema jiġu mġiegħla jaħdmu ħinijiet twal u fl-istess waqt kontroproduċenti għal min iħaddem għax iħalli impatt negattiv fuq saħħet il-ħaddiema.", "Dan l-artiklu huwa miġjub lilkom minn MPM Capital Investments Ltd – www.mpmci.net , Tel.", "21493250.", "Tista' tirċievi l-artiklu b'xejn billi tibgħat email fuq info@mpmci.net", "L-informazzjoni u l-ħsibijiet inklużi fl-artiklu huma provduti għal skop ta' edukazzjoni u informazzjoni biss u m'għandhomx jiġu kkunsidrati bħala parir ta' investiment." ]

[ "Mijiet ta’ nies ipparteċipaw fit-tieni edizzjoni tal-BOV Caritas Trail.", "Diversi wrew l-appoġġ tagħhom favur Caritas (Malta) il-Ħadd filgħodu min billi saq ir-rota, min mexa u min ġera.", "Mal-parteċipanti ngħaqdet ukoll il-President ta’ Malta Marie-Louise Coleiro-Preca.", "Il-parteċipanti waslu fiċ-Ċentru Terapewtiku San Blas fil-limiti ta’ Haż-Żebbuġ, fejn ġew milqugħa miċ-ċapċip tal-voluntiera u n-nies preżenti.", "Fiċ-ċelebrazzjoni qasira li laqgħet il-parteċipanti fiċ-Ċentru ta’ San Blas , l-Kap Eżekuttiv tal-Bank of Valletta Charles Borg irringrazzja lil kull min ħa sehem u ppreżenta lid-Direttur ta’ Caritas (Malta) Leonid McKay bid-donazzjoni tal-Bank marbuta mal-kampanja", "‘", "Together for Caritas’ li damet għaddejja mit-28 ta’ Settembru sal-31 ta’ Ottubru 2014.", "Din kienet it-tieni sena li l-Bank of Valletta qed jagħti l-appoġġ tiegħu lil Caritas Trail." ]

[ "Minn Taħt L-Ilsien - Amber Grace Ħsieb u silta żgħira mill-kanzunetta finalista MINN TAĦT L-ILSIEN – Amber Grace (Rita Pace Singer and Songwriter, Marco Debono) Posted by L-Għanja Tal-Poplu on Wednesday, August 19, 2020", "Nhar il-Ġimgħa 11 ta' Settembru se tittella' l-44 edizzjoni tal-festival L-Għanja tal-Poplu f'xandira diretta fuq TVM.", "Il-mistieden speċjali ta' dan il-festival se jkun Philip Vella li rebaħ il-festival tas-sena li għaddiet.", "Il-preżentaturi tal-festival huma l-aħwa Dorothy u Gianluca Bezzina.", "Kuljum f'dan l-ispazju se ssibu tagħrif fuq kull kanzunetta parteċipanta.", "Kanzunetta: Minn Taħt l-Ilsien Kantanta: Amber Grace Kliem: Rita Pace Mużika: Marco Debono Minn Taħt l-Ilsien hija kanzunetta li titratta t-tema tal-ibbuljar kemm l-iskola u anki f'ambjent tax-xogħol.", "Hija l-istorja ta' persuna li qed tiġi attakkata minħabba d-dehra tagħha u l-mod kif tilbes minn persuna li tiltaqà magħha ta' spiss.", "Minkejja l-uġigħ emozzjonali, il-persuna tħoss li ħadd m'għandu dritt jirredikola lil ħadd għax huwa differenti u jesprimi l-individwalità tiegħu imma ma tħossx ostilità lejn min qed jattakkaha.", "Pjuttost tixtieq li kulħadd ikun aċċettat kif inhu u jkunu ħbieb.", "Amber Grace.", "Ritratt: Joseph Agius Attard Amber Grace hija kantanta ta' 17-il sena.", "Kienet fil-finali f'diversi kompetizzjonijiet fosthom L-Għanja tal-Poplu Żgħażagħ u Konkors Kanzunetta Indipendenza Junior.", "Amber irnexxielha tikklassifika fit-tielet post mal-ewwel darba li pparteċipat fil-Konkors Kanzunetta Indipendenza 2019.", "Fl-aħħar esperjenza tagħha rnexxielha tikklassifika wkoll fit-tielet post fil-EuroPop Contest fil-Ġermanja fejn ipparteċipaw 22 pajjiż.", "Kellha l-opportunità tkanta mal-Banda tal-Pulizija ta' Malta f'diversi okkażjonijiet fosthom fl-August Moon Ball li bla dubju kien unur kbir.", "Din is-sena qed taħdem fuq proġetti ġodda u ħerqana sabiex taqsamhom mal-pubbliku.", "Aqra: Festa ta' kanzunetti oriġinali bil-Malti L-44 edizzjoni tal-festival hi organizzata mill-għaqda volontarja L-Għanja tal-Poplu bl-għajnuna tal-Kunsill Malti għall-Arti u l-Valletta Cultural Agency.", "L-Għanja tal-Poplu 2020 qed jittella' b'differenza biex nimxu mal-istruzzjonijiet maħruġa mill-Awtoritajiet tas-Saħħa." ]

[ "Żewġ żgħażagħ ta’ tmintax u wieħed u għoxrin sena miż-Żejtun qed jinżammu mill-pulizija dwar każi ta’ serq minn diversi vetturi fl-inħawi ta’ Delimara u St Peter’s Pool.", "Fi stqarrija, il-pulizija qalet li wara jiem ta’ investigazzjoni, il-Pulizija tad-Distrett arrestat liż-żewġ persuni.", "Fi tfittxija f’vettura li kienu qed jużaw instabu diversi oġġetti misruqa.", "Iż-żewġ żgħażagħ mistennija jitressqu l-Qorti fil-ġranet li ġejjin." ]

[ "L-ewwel fażi tal-proġett tal-bini mill-ġdid ta' Triq Bontadini f'Birkirkara qed javvanza kif ippjanat.", "Dan ħabbru l-Ministru għat-Trasport u l-Infrastruttura Ian Borg permezz tal-paġna tal-Facebook.", "Hu qal li wara li saru s-servizzi u l-pedamenti ġodda fil-jiem li għaddew, illum Transport Malta qed tagħti l-ewwel kisja tal-wiċċ ġdid ta' din it-triq.", "Borg qal li din il-ħidma viċin l-iskejjel ser tkun lesta qabel l-istudenti jerġgħu lura mill-btajjel tas-sajf.", "Hu temm jgħid li l-bini mill-ġdid ta' din it-triq huwa wieħed minn madwar 25 proġett li nbeda dan is-sajf biex jibdew isiru t-toroq b'mod aħjar, u aktar siguri għal kull min jużahom." ]

[ "A full military rehearsal for Baroness Thatcher’s funeral procession has taken place in the early hours of this morning.", "Timed to last 19 minutes, it will involve more than 700 serving Armed Forces personnel and see Lady Thatcher’s coffin carried on a horse-drawn gun carriage from St Clement Danes, the church of the Royal Air Force, down the Strand on Wednesday morning.", "Led by the Band of the Royal Marines, the solemn procession will then slowly travel along Fleet Street towards St Paul’s where around 2,000 mourners are expected to attend the service.", "Major Andrew Chatburn, the man in charge of choreographing the parade, said the rehearsal “went very well” and claimed it was “vitally important” to stage a trial of the event.", "He said the atmosphere of the thousands of people expected to line the streets could obviously not be replicated, but added those involved, including the horses, were used to big occasions with large crowds.", "“We’ll have a debriefing and we’ll take the points from that.", "We’ll address whatever we have to address.", "If it’s additional rehearsals in barracks we’ll conduct those rehearsals and we’ll get it right on the day,” he added." ]

[ "Permezz tal-Kummissjoni Maltija għall-Films, flimkien mal-Ministeru għat-Turiżmu u l-Protezzjoni tal-Konsumatur, ġiet introdotta Screen Malta.", "L-għan ta' Screen Malta huwa sabiex jinħolqu metodi ġodda għall-iffinanzjar ta' produzzjonijiet lokali b'baġit annwali ta' €600,000.", "Screen Malta se tkun qed toffri opportunità lill-industrija tal-films lokali biex tkompli tikber.", "Fi stqarrija, il-Ministeru għat-Turiżmu spjega li dan il-fond mistenni jieħu in konsiderazzjoni proġetti li jistgħu jsaħħu aspetti varji ekonomiċi f' pajjiżna, filwaqt li jkun hemm għajnuna diretta lokalment f'din l-industrija indiġena, bl-għan li jimxi 'l quddiem l-investiment tal-produtturi lokali lejn dan il-proġett nazzjonali.", "Din hija inizjattiva li għall-ewwel darba ser tkun miftuħa kemm għall-produzzjonijiet ta' films kif ukoll tat-televiżjoni, li jinkludu dramas u dokumentarji, fost oħrajn.", "Screen Malta ser tieħu in konsiderazzjoni l-element ta' kreattività, dak kulturali, l-aspett ekonomiku u l-iżvilupp tal-ħiliet fil-produzzjonijiet awdjo-viżivi, bl-għan li jkun hemm sostenn u trawwim fl-impjiegi ta' dan is-settur.", "Il-Kummisjoni Maltija għall-Films se tkun qed issegwi fejn qed iwasslu dawn il-produzzjonijiet fuq livell kummerċjali, partikolarment fejn tidħol distribuzzjoni, kemm lokalment u kif ukoll internazzjonalment, għal skopijiet teatrali, festivals u xandiriet televiżivi.", "Il-Ministru għat-Turiżmu u l-Protezzjoni tal-Konsumatur Julia Farrugia Portelli spjegat kif din l-inizjattiva ġdida b'investiment ta' €600,000 fis-sena mistennija tiftaħ il-bibien lil numru ta' produtturi lokali biex ikomplu jikbru u javvanzaw mhux biss lokalment, iżda wkoll internazzjonalment.", "Il-Kummissarju tal-Films f'Malta Johann Grech qal li l-Kummissjoni tal-Films bl-iskema Screen Malta ser tkompli tinvesti fl-industrija lokali u tgħin il-produtturi Maltin jimirħu u jikbru fil-produzzjonijiet tagħhom.", "Is-Sur Grech saħaq li, billi għall-ewwel darba din l-iskema ser tgħin produzzjonijiet sabiex jistgħu jiġu ffinanzjati mija fil-mija, produzzjonijiet lokali ser ikollhom bażi aħjar biex jirnexxu f'din l-industrija.", "L-applikazzjonijiet huma miftuħa sal-aħħar ta' Settembru 2020 u jistgħu jiġu aċċessati mis-sit www.maltafilmcommission.com ." ]

[ "L-KSU qed tistaqsi jekk l-Stati Membri kollha jissospendux d-derogi tagħhom f’dan iz-żmien ta’ bidla fl-UE", "Fi stqarrija Kaċċaturi San Ubertu (KSU) qalu li b’dispjaċir jinnotaw li wara assigurazzjoni, \"fuq pariri legali dwar kif il-Gvern jista’ japplika deroga għall-insib tal-għasafar tal-għana f’Ottubru li ġej, issa din id-deroga mhux sejra tkun applikata.", "Dan għax, skond l-istess sorsi jista' jiġi nterpretat mill-UE li Malta qed tapprofitta ruħha fi żmien ta’ tibdil fil-ġerarkija ta’ l-istess UE.\"", "Min-naħa l-oħra, il-KSU saħqet li, \" bi pjaċir tinnota, iżda b' sorpriża, kif il-gvern ma’ sab l’ebda problema din l-istess sena wara insistenza u laqgħat mal-KSU u entitajiet oħra, li jbiddel id-daqs tax-xibka għal insib tal-malvizz minn dak ta’ 45mm għal 34mm kwadru kif ukoll itawwal l-istaġun għal insib tal-pluviera.\"", "Fil-waqt li tifhem il-qsim ta' qalb u torturi tan-nassaba kollha, il-KSU issostni li dak li jemmen fih il-Gvern jekk hu konvint li qed jingħata parir siewja mil-konsulenti tiegħu, għandu jagħmlu mingħajr tlaqliq u bi dritt għaċ-ċittadini tiegħu xejn anqas minn dak ta’ Stati Membri oħra.", "L-KSU qed tistaqsi wkoll jekk l-Stati Membri kollha jissospendux d-derogi tagħhom f’dan iz-żmien ta’ bidla fl-UE.", "Dan għaliex skonthom, \"jidher ċar li kollox baqa' miexi bħas-soltu, irrelevanti t-tibdil fl-amministrazzjoni tal-EU u dan anke f’każi fejn l-UE esprimit ruħha kontra.\"", "Fl-aħħar nett il-KSU qalet li, \"ma tistax tifem kif id-deroga b’tibdil ghal-insib tal-pluviera u tal-malvizz sejra tiġi applikata izda dik tal-għasafar tal-għana qed tkun posposta.", "Il-KSU dispjaċuta li għal darba oħra l-gvern kellu jżomm lura b’detriment lit-tradizzjonijiet Maltin ta’ eluf ta’ nassaba ta’ l-għana.\"" ]

[ "Il-każ seħħ kmieni dalgħodu, għall-ħabta tal-ħamsa neqsin għaxra fi Triq Borg Olivier f'San Ġiljan", "Tmien persuni ddaħħlu l-isptar wara li żagħżugħ tilef il-kontroll tal-vettura u spiċċa fuq il-bankina li fuqha kienu miexja.", "Wieħed minn dawn jinsab fil-periklu li jitlef ħajtu.", "Il-każ seħħ kmieni dalgħodu, għall-ħabta tal-ħamsa neqsin għaxra fi Triq Borg Olivier f'San Ġiljan.", "Il-persuni li ddaħħlu l-isptar huma erba' żgħażagħ Olandiżi li għandhom bejn l-14 u l-25 sena, żewġ tfajliet mill-Kroazja li għandhom 21 u 23 sena u żewġ żgħażagħ Ingliżi li għandhom 25 sena.", "Iż-żagħżugħ li kien qed isuq u li għandu 20 sena minn Birkirkara ma sofra l-ebda ġrieħi.", "Aktar tard sar magħruf li l-Olandiż ta' 25 sena qed isofri minn ġrieħi serji, wieħed mill-Ingliżi ġrieħi gravi, il-ġuvintur l-oħra ġrieħi ħfief, filwaqt li ż-żewġ nisa ma sofrew l-ebda ġrieħi.", "Dwar dan il-każ infetħet inkjesta maġisterjali." ]

[ "Fit-Taiwan tilfu ħajjithom tmien persuni wara li ġġarraf ħelikopter tal-forzi armati.", "Fost il-vittmi hemm wieħed mill-aqwa uffiċjal militari li kellu dan il-pajjiż.", "Il-Ministru għad-Difiża tal-pajjiż ħabbar li ħames persuni salvaw minn dan l-inċident li seħħ barra l-Belt kapitali ta' dan il-pajjiż." ]

[ "Following discussions with the Prison Director of Corradino Correction Facility, inmates called off" ]

[ "Imtella' Lulju 20, 2020 - Aġġornata 20 Ta' Lulju, 2020 2:58pm", "3 irġiel u 4 nisa bl-etajiet tagħhom ivarjaw bejn is-17 u t-22 sena nstabu bla ħajja f'bosk fil-Panama, ħdejn ix-xmara Gatun.", "Mill-investigazzjonijiet ħareġ li l-vittmi kienu fuq ġita fi grupp ta' 14-il persuna meta żewġt irġiel armati attakkawhom u sparawlhom.", "Il-pulizija qalet li persuna tinsab arretsata b'rabta mal-każ mentri s-seba' persuni l-oħra li rnexxielhom jeħilsuha mill-mewt, qed jingħataw il-kura meħtieġa." ]

[ "Iż-żgħażagħ qegħdin jinżammu mill-Pulizija sabiex jgħinuha fl-istħarriġ li għadu għaddej", "Iktar ħidma mill-Iskwadra tal-Pulizija ta' Kontra d-Droga, illum kmieni waranofsinhar wasslet għall-arrest ta’ ħames żgħażagħ; erba’ irġiel u mara, li l-età tagħhom tvarja bejn 17 u 19-il sena.", "L-arresti saru wara tfixxijiet f’Ħal Luqa.", "Assistiti mill-Pulizija tar-Rapid Intervention Unit u mis-Sezzjoni tal-Klieb, minn tittxija li saret fuq iż-żgħażagħ, instabu li kienu fil-pussess ta’ boroż bil-pjanta tal-kannabis u pakketti b’sustanza bajda suspettata droga kokaina.", "Iż-żgħażagħ qegħdin jinżammu mill-Pulizija sabiex jgħinuha fl-istħarriġ li għadu għaddej." ]

[ "Xita u riħ qawwi qed jolqtu r-Renju Unit b'risku ta' għargħar f'xi żoni.", "L-uffiċċju metejoroloġiku qal li l-maltempata Aiden mistenija tolqot kull parti tar-Renju Unit, tant li l-Ħadd il-maltempata tista' jkun saħansitra titla' livell ta' urugan.", "L-uffiċjali ħarġu twissijiet dwar il-maltemp u saħqu biex dawk li jridu jivvjaġġaw, jagħmlu dan bi prekawzzjoni, filwaqt li mhux eskluż li kawża tal-maltemp ikun hemm qtugħ fil-provista tad-dawl." ]

[ "Pazjenti tad-dijabete tat-tip 2 għadhom jistennew li jingħataw il-labar għall-magni li jkejlu l-livell taz-zokkor fid-demm.", "Persuni li rċevew il-magni li jintużaw biex ikejlu l-livell taz-zokkor fid-demm qed ikollhom imorru għand l-ispiżjara biex jixtru l-labar għal dawn il-magni.", "Dan meta l-gvern baqa’ ma provdiex il-labar li jintużaw minn dawn il-pazjenti, uħud minnhom saħansitra darbtejn jew tliet darbiet kuljum, biex iżommu kont tal-livell taz-zokkor tagħhom.", "Il-pazjenti jużaw il-magni biex jieħdu kampjun żgħir tad-demm u jkejluh permezz ta’ stikek li jimmarkaw fost l-oħrajn il-livelli taz-zokkor fid-demm.", "Dan il-proċess huwa wieħed importanti għal min ibati minn din il-kundizzjoni sabiex jiġu evitati kumplikazzjonijiet oħrajn fis-saħħa.", "Persuni li jbatu minn din il-kundizzjoni huma iktar suxxettibbli għal infezzjonijiet u għalhekk iridu joqogħdu iktar attenti x’labar jużaw.", "Dawk li tkellmu ma netnews.com.mt qalu li wara tant stennija biex ingħataw dawn il-magni issa jħossuhom diżappuntati li issa li tqassmu se jkollhom jidħlu fi spiża xorta waħda biex jixtru l-labar li jintużaw b’mod regolari." ]

[ "Dan kollu għaliex applikaw għall-eżami tal-MATSEC ta' Settembru minflok ta' Mejju", "NET News irċieva numru ta' ilmenti mingħand studenti dwar il-fatt li l-MATSEC mhux se tħallihom ipoġġu għall-eżamijiet f'Diċembru peress li dawn ma jistgħux jattendu għas-sessjoni ta' Settembru minħabba li jinsabu fi kwarantina obbligati.", "Fost dawk li jinsabu fi kwarantina, hemm ta' dawk l-istudenti li sfortunatament huma pożittivi għall-Coronavirus, bil-MATSEC toffrilhom biss li jpoġġu għal dawn l-eżamijiet f'Mejju.", "Fost il-każijiet ġenwini li l-MATSEC qed tirrifjuta kompletament li tikkunsidra li tippermettilhom li jagħmlu l-eżami f'Diċembru huma ta' dawk li applikaw għall-eżamijiet tagħhom li jsiru f'Settembru minflok f'Mejju li għadda.", "L-istudenti li kelmuna ħassewhom urtati li ġew ittratati b'mod inġust hekk kif wara tant xhur ta' tertieq il-qalb mill-Ministeru tal-Edukazzjoni u l-awtoritajiet konċernati, se jitħallew imdendla għal kważi sena oħra.", "Fl-aħħar mill-aħħar, ix-xewqa tagħhom hija li jagħmlu l-eżamijiet li ilhom tant jippreparaw għalihom f'dawn l-aħħar xhur, anki jekk dawn saħansitra jsiru fuq għodda elettroniċi online kif diġà sar fl-Università ta' Malta, li fi ħdanha taqa' l-MATSEC, fl-eżamijiet ta' Ġunju u Lulju li għadda.", "Ministeru tal-Edukazzjoni //= $special ?>" ]

[ "During a visit to the site where the interconnector will be connecting Malta to Sicily’s energy grid, Minister Tonio Fenech said that the project is moving according to plan.", "Tonio Fenech said that the Government held talks with the Italian government; during which gave the latter’s commitment to the permits was further confirmed." ]

[ "Il-Prim Ministru tal-Italja, Giuseppe Conte, kien qed iwieġeb għall-mistoqsijiet tal-prosekuturi wara li l-qraba tal-vittmi tal-Covid-19 insistew li ssir inkjesta dwar allegata negliġenza min-naħa tal-Gvern waqt il-kriżi.", "Il-prosekuturi vvjaġġaw lejn Ruma minn Bergamo – li kienet l-agħar belt milquta mill-coronavirus qabel l-Italja sħiħa spiċċat suġġetta għal-lockdown, f'Marzu li għadda.", "Il-qraba tal-vittmi sadanittant insistew li l-aktar zoni 'fertili' għall-virus – magħrufin bħala", "– messhom ġew iżolati qabel mill-awtoritajiet.", "Dan waqt li tressqu għexieren ta' ilmenti lill-Uffiċċju tal-Prosekutur ta' Bergamo mingħand membri tal-grupp taċ-ċittadini bl-isem", "(Aħna Se Nirrappurtawkom ( għal aġir ħażin u żbaljat)'.", "Il-Prim Ministru Conte qal li ma ħassux inkwetat dwar 'din il-linja ta' interrogazzjoni' u li hu kien se jispjega l-fatti kollha bl-istess mod kif dejjem interpretahom u 'b'mod li ma jħallilu xejn fuq il-kuxjenza'.", "Conte sostna li mhu se jaħrab mill-ebda investigazzjoni għaliex iċ-ċittadini għandhom id-dritt għal tweġibiet fiċ-ċirkustanzi.", "F'April li għadda, il-Prim Ministru Taljan kien ċaħad li seta' ikkalkula ħażin il-livell tal-kriżi tal-coronavirus.", "Hu spjega, dak iż-żmien, li 'in-nies kienu jgħodduh b'miġnun' li kieku ħareġ direttiva għal lockdown fil-bidu, meta nstabu l-ewwel infettati.", "Iżda l-qraba li tilfu lill-għeżież qed jgħidu li żewġ zoni – Alzano u Nembro – fil-Lombardija messhom kienu dikjarati bħala 'zoni ħomor' ladarba feġġew il-każi tal-Covid-19 fl-inħawi.", "L-azzjoni legali fl-Italja hi l-ewwel waħda fuq livell ta' grupp b'konnessjoni mal-pandemija.", "Iżda r-reġjun tal-Lombardija qed titmexxa mill-Partit tal-Lega fl-Oppożizzjoni u ħafna nies qegħdin iwaħħlu f'dan il-partit, aktar milli fil-Gvern ċentrali, għall-allegati nuqqasijiet fil-kampanji għat-trażżin tal-coronavirus.", "Il-prosekuturi Taljani kellhom anki jagħmlu l-mistoqsijiet relevanti lill-Ministru tal-Intern, Luciana Lamorgese u l-Ministru tas-Saħħa, Roberto Speranza.", "Dan meta l-prosekuturi jridu jiddeterminaw jekk teżistix bażi għal akkużi ta' negliġenza kriminali.", "Intant, wieħed irid jara jekk id-deċiżjoni dwar lockdown kellhiex tittieħed mill-politiċi f'Ruma inkella fil-Lombardija – ir-reġjun minn fejn beda jinfirex il-virus lejn l-Ewropa.", "Aktar min-nofs il-vittmi Taljani tal-Covid-19 tilfu ħajjithom fil-Lombardija, bl-aħħar ċifri mill-Italja jikkonfermaw total ta' aktar minn 34,000 mejtin mill-bidu tal-kriżi 'il hawn.", "Madankollu, ir-rata tal-infezzjonijiet niżlet fl-Italja u dan qed jippermetti biex l-awtoritajiet lokali jnaqqsu r-restrizzjonijiet preċedenti b'mod gradwali." ]

[ "Delia kien qed jirreferi għall-kummenti ta' Mizzi meta qal li qatt ma jmessu fetaħ il-kumpanija fil-Panama", "Il-Kap tal-Oppożizzjoni u tal-Partit Nazzjonalista, Adrian Delia, saħaq li l-uniku sogħba li għandu Konrad Mizzi hija li nqabad.", "Waqt intervista fuq l-istazzjoni tar-radju tal-Partit Nazzjonalista, Delia rrefera għall-kummenti ta’ Mizzi meta qal li", "issa li jista’ jħares lura, jirrealizza li qatt ma messu fetaħ il-kumpanija fil-Panama.", "“Bl-aġir tiegħu u bl-appoġġ ta' Joseph Muscat, li baqa' jirrifjuta li jneħħieh, ir-reputazzjoni tajba ta' pajjiżna ngħatat daqqa ta' ħarta. Konrad Mizzi jmissu ilu li telaq,” insista Delia.", "Qaleb id-diskors biex jakkuża lill-Gvern mhu qed jagħmel xejn biex jindirizza l-isfida li qed jiffaċjaw koppji żgħażagħ li mhux qed isibu proprjetajiet affordabbli.", "Irrefera għal studju ppreżentat mill-KPMG, ikkummissjonat mill-Assoċjazzjoni Maltija għall-Iżvillupaturi u li juri kif il-proprjetajiet residenzjali qed issir inqas affordabbli.", "Huwa saħaq li l-indiċi tal-affordabbilità reġa’ niżel għat-tieni sena konsekkutiva u dwar dan il-Gvern mhu qed jagħmel xejn.", "Insista li wara seba’ snin fil-Gvern, ma bena l-ebda akkomodazzjoni soċjali", "Tkellem dwar dik li sejħilha l-viżjoni tal-Partit Nazzjonalista biex il-ġid li jinħoloq jitgawda minn kulħadd.", "“Il-politika tal-Gvern li jkabbar l-ekonomija bil-popolazzjoni bla pjan qed toħloq diffikultajiet f’numru kbir ta’ setturi.", "Kuljum qed jiżdiedu n-numru ta’ nies fix-xifer tal-faqar u qed dejjem jiżdied in-numru ta’ pensjonanti li l-pensjoni ma twassalhomx sal-aħħar tax-xahar,” insista l-Kap Nazjonalista.", "“Il-prezzijiet tal-prodotti essenzjali qegħdin dejjem jiżdiedu filwaqt li l-pagi jibqgħu baxxi.”", "Insista li l-Partit Nazzjonalista fil-Gvern irid ibiddel dan u saħaq li dan huwa rifless fid-dokument ta’ qabel il-baġit li ppreżenta.", "Dwar l-edukazzjoni, Deli qal li l-għalliema huma demotivati minħabba l-kundizzjonijiet tax-xogħol tagħhom u anke għax il-Gvern irid li jagħmel tajjeb, għan-nuqqas ta' għalliema, bl-importazzjoni ta' għalliema barranin.", "Saħaq li l-PN fil-gvern jinvesti bis-serjetà fil-professjoni filwaqt li jiddedika aktar riżorsi għar-riċerka fl-edukazzjoni." ]

[ "Il-Malti-Amerikan Darrin Camilleri ġie elett fil-Kamra tar-Rappreżentanti tal-Istati Uniti għat-tielet darba, u għad għandu biss 28 sena.", "Huwa parti mill-Kamra tar-Rappreżentanti ta' Michigan, f'isem il-Partit Demokratiku.", "Darrin Camilleri rringrazzja lil kull min ivvutalu b'messaġġ fuq il-midja soċjali.", "Stqarr li sa mill-ewwel jum, bdew jagħmlu l-viżjoni tiegħu realtà.", "Qal li wara kampanja missielta, iħossu onorat li l-votanti tat-23 distrett fdawh biex jirrappreżentahom għal sentejn oħra.", "Żied jgħid li hu ħerqan biex ikompli xogħlu biex jipproteġi l-edukazzjoni pubblika, biex jiġġieled għall-familji tal-ħaddiema u biex isolvi xi problemi li għandhom bit-tren.", "Camilleri kien għalliem.", "Huwa nofsu Malti u nofsu mill-Amerka Latina, imma trabba fl-Istati Uniti.", "Rebaħ bi 30,233 vot mis-57,635 li ħarġu jivvutaw.", "When we began our time in office over four years ago, we believed that we could dream big to solve problems, tell… Posted by Darrin Camilleri on Wednesday, November 4, 2020 L-aħbarijiet dalgħodu Biden aktar qrib tar-rebħa" ]

[ "Jidher li l- Malta Aviation Society qed tirsisti sabiex permezz tal-kuntatti tagħha tattira parteċipanti biex jieħdu sehem fl- Airshow Internazzjonali ta' Malta.", "Din mistennija ssir f'Settembru li pej kif konna mdorrijin biha qabel.", "Ritratt: B-C-ing-U!", "L-istess soċjetà t'avjazzjoni qalet li din il-wirja spettakolari mistennija ssir fin-naħa ta' fuq ta' pajjiżna.", "Din ser tkun is-26 edizzjoni tal- Airshow internazzjonali ta' Malta li tiġbed bosta ammiraturi u attendenzi kbar.", "Mistennija aktar informazzjoni fil-ġimgħat li ġejjin min-naħa tal- Malta Aviation Society .", "Prosit tassew!", "Avveniment li jgħoġob lil bosta!", "Ritratt: eventsolutionmalta.com", "Mingħajr tbissima jħossu b'xi ħaġa nieqsa.", "L-istorja ta' Malta hija mwaħħda miegħu.", "Is-safar mhux inqas fejn l-hena tiegħu jiskopri kulturi differenti fejn hemm jintilef f'dinja ta' memorji u nostalġiji li biddlet id-dinja tul iż-żmien.", "\"Ħriġtli Xi Demgħa Jew Tnejn… Issa Taf Li Qalbi Żgħira U Drajtni Ftit Inbexxex\" - Chiara Siracusa", "Francesca Rausi Tiltaqa' Mal-Prim Ministru U Ma Taqtax Xi Staqsietu!", "Pass 'Il Bogħod Minna Maltempa Kbira Bir-Ragħad", "It-Tifla Ta' Elvis Presley Qalbha Maqsuma Bil-Mewt Ta' Binha Li Kien Fula Maqsuma Ma' Missierha" ]

[ "11-il immigrant għadhom maħrubin miċ-Ċentru ta' Detenzjoni f'Ħal Safi.", "Dawn ħarbu flimkien ma' 11 oħra nhar it-Tlieta li għadda.", "Kelliema għall-Pulizija infurmat lil Newsbook.com.mt", "li sa dalgħodu kienu nqabdu 11 minnhom u 11 kienu għadhom maħrubin.", "It-tfittxija għal dawk li għadhom ma nstabux għadha għaddejja.", "Għadd ta' immigranti jaħarbu miċ-ċentru ta' Ħal Safi" ]

[ "Jidher li x-xita bi qliel li qed tagħmel qed tikkaġuna diversi problemi.", "Dan hekk kif għal xi ħin matul il-ġurnata tas-Sibt, triq ewlenija fl-inħawi ta’ San Pawl il-Baħar għerqet.", "Dan seħħ fi Triq il-Kosta u s-Salini fejn biċċa sew mill-karozzi li għaddew miż-żona jidhru li huma nofshom mgħarqin.", "L-ammont kbir ta’ ilma tax-xita inġabar f’diversi toroq fil-madwar tal-istess triq, li wassal biex kollu beda miexi u jinġabar fl-istess żona.", "Madanakollu, ma kienx hemm rapporti ta’ xi inċidenti tat-traffiku minħabba dan kollu.", "Is-sewwieqa kollha huma mwissija biex jevitaw l-inħawi." ]

[ "'Kumment bħal dan jpoġġi f’riskju lil dawk iż-żgħażagħ li huma vulnerabbli'", "Illum fi stqarrija il-Gvern ħareġ jikkundanna l-kumment omofobiku ta' wieħed mill-kontestanti tal-X Factor.", "Huwa sostna li \"l-liġi Maltija tistipula li kull orjentazzjoni sesswali, identità tal-ġeneru u espressjoni tal-ġeneru ta’ kull persuna f’Malta hija waħda valida u l-ebda waħda minnhom ma tirrikjedi bidla jew soppressjoni.\"", "Ilbieraħ waqt il-programm X Factor li jixxandar fuq TVM, fil-filmat ta' introduzzjoni tal-awdizzjoni wieħed mill-kontestanti Matthew Grech, ippontifika dwar il-konverżjoni tiegħu u fuq kif skontu 'minn jagħżel li jħobb persuna tal-istess sess qiegħed jgħix fid-dnub.'", "Grech huwa wkoll membru tar-River of Love għaqda Kristjana li kemm-il darba spiċċat f'nofs kontroversja, minħabba allegazzjonijiet relatati ma' terapija tal-konverżjoni.", "B'reazzjoni, il-Gvern qal li \"huwa fatt li x-xandir ta’ dan il-messaġġ kien wieħed ta’ ħsara kbira u li jpoġġi f’riskju lil dawk iż-żgħażagħ li huma vulnerabbli għal tali prattiċi minkejja li Malta adottat liġijiet stretti f’dan ir-rigward fl-2016,\" saħaq il-Gvern.", "L-Gvern saħaq ukoll  li \"dawk iż-żgħażagħ li bħalissa għaddejjin bil-proċess tal-'", "coming out'", "tagħhom u li jinsabu f'diffikultà għandhom ifittxu l-għajnuna.", "Apparti minn hekk it-tali għajnuna teżisti wkoll għal dawk il-ġenituri li għadhom isibuha diffiċli sabiex jaċċettaw u jaslu f’punt fejn jiċċelebraw l-orjentazzjoni sesswali, l-identità tal-ġeneru jew l-espressjoni tal-ġeneru ta’ uliedhom.", "Għall-għajnuna jistgħu jċemplu fuq 22263225 u jitkellmu direttament ma’ rappreżentant tat-Taqsima SOGIGESC li l-gvern waqqaf sabiex isaħħaħ id-drittijiet u r-rispett lejn il-persuni LGBTIQ f’Malta." ]

[ "Il-laqgħa dwar dan it-trasferiment ta' art lill-Grupp Corinthia se ssir nhar it-Tnejn 4 ta' Frar li ġej", "Fi stqarrija illum il-Partit Nazzjonalista sostna li \"filwaqt li hawn min m'għandux saqaf fuq rasu, min qed jistinka biex jixtri dar u ma jistax, min qed jissellef għal dar u l-bank ma jsellfux u min irid jikri fejn jgħix u ma jistax bil-kirjiet għoljin, il-Gvern iddeċieda li jagħti art pubblika bi prezz baxx lill-privat biex isir spekulazzjoni u gwadann mill-bini,\" saħaq il-PN.", "Wara pressjoni mill-Kap tal-Oppożizzjoni Adrian Delia u l-PN kontra dan il-ftehim, il-membri tal-Uffiċċju Nazzjonali tal-Verifika ġew infurmati li l-laqgħa li kellha ssir ilbieraħ dwar dan it-trasferiment ta' art lill-Grupp Corinthia issa se ssir nhar it-Tnejn 4 ta' Frar li ġej.", "L-Oppożizzjoni diġà iddikjarat li kienet se tivvota kontra l-proposta tal-Gvern f'dan il-Kumitat, li tfisser li riedet issir bilfors diskussjoni f'laqgħa plenarja tal-Parlament.", "\"Waqt il-jiem tal-Milied u f'ġurnata waħda biss, il-Gvern ried li l-Parlament japprova bl-akbar għaġla l-bejgħ ta' art pubblika f'żona strateġika f'Malta lill-Grupp Corinthia.", "Il-Gvern ried jagħmel dan bl-akbar arroganza u mingħajr il-ħruġ ta'", "tender,", "u ried jgħaddi art li kienet b'ċens għal skop ta' turiżmu għal skopijiet ta' spekulazzjoni u bini,\" sostna il-PN.", "Żied jgħid li, \"il-Ministru Konrad Mizzi, li huwa responsabbli minn dan il-ftehim, ried li art li tiswa €800 miljun tingħata għal €51 miljun biss.", "Konrad Mizzi għal darb'oħra reġa' nnegozja ħażin u mhux qed iġib valur tajjeb għal din l-art li hija tal-poplu Malti.", "Dan b'detriment ukoll għall-iżviluppaturi li jissellfu u jieħdu riskji kbar biex jinvestu f'pajjiżna.\"", "Il-PN saħaq li, \"mhux aċċettabbli li art pubblika għal skopijiet turistiċi tinbiegħ għal skopijiet ta' bini mingħajr ma jingħata l-valur tagħha lill-poplu Malti u Għawdxi.", "Għalhekk l-Oppożizzjoni se taċċerta li din l-art tal-poplu ma tingħatax bix-xejn lil ftit magħżula.\"", "Intant fi stqarrija separata, il-Partit Laburista qal li \"jekk hemm partit politiku li mhux kredibbli li jitkellem fuq il-valur tal-art pubblika huwa l-Partit Nazzjonalista.", "Sal-ġimgħa l-oħra stess il-Qorti kkonfermat li d-deputat nazzjonalista Jason Azzopardi huwa responsabbli mill-iskandlu Löwenbräu fejn il-poplu mar ħażin b’deal fuq art pubblika f’Ħal Qormi.\"", "Il-PL żied jgħid kif, bħalma mar ħażin fil-każ tal-Fekruna b’uffiċjali tal-gvern jikkonfermaw sa din il-ġimgħa stess fil-kumitat għall-kontijiet pubbliċi r-responsabbiltà ta Jason Azzopardi li kien jgħamel pressjoni fuq dan il-każ.\"", "Skont il-PL, \"Adrian Delia għandu jsib skuża oħra biex jiddevja mill-kriżi li jinsab fiha hu.", "Jew jekk tal-inqas irid ikun kredibbli jibda billi jneħħi lil Jason Azzopardi qabel jitkellem fuq dan is-suġġett.Minn naħa l-oħra l-gvern għandu jibqa’ jikkonsulta kemm hemm bżonn u joqgħod fuq il-parir tal-esperti fil-każ imsemmi u fi ftehimiet li jista’ jkun hemm fil-ġejjieni.", "Għax hekk titlob il-kontabbiltà u mhux kif kien jagħmel il-gvern nazzjonalista,\" saħaq il-PL" ]

[ "'Mhux biss l-importanza li tkabbar l-ekonomija kif qed ikun hemm suċċess biha – imma wkoll li tiżgura li dak li qed jinħoloq qiegħed jitqassam skont il-prinċipji tal-ġustizzja soċjali' - Alfred Sant", "\"Vot lill-kandidati tal-Partit Laburista fl-elezzjonijiet ta’ nhar is-Sibt huwa vot favur iż-żgħir, favur il-valuri li aħna nemmnu fihom bħala laburisti, bħala nies li nemmnu fil-futur tal-klassi tal-ħaddiema, tan-nies tax-xogħol, tal-anzjani u l-pensjonanti, taż-żgħażagħ, tas-self employed iż-żgħar.\"", "Dan qalu Alfred Sant  f’Ta’ Giorni.", "\"Il-valuri tagħna  huma valuri tal-ħniena, tal-umanita`.", "Aħna bnedmin li nirrispettaw id-dinjita` u l-ħajja ta’ kull wieħed u waħda minnha.", "Dan huwa valur essenzjali li l-Partit Laburista, kemm ilu jeżisti, kien protagonist f’Malta biex jiddefendih u biex iħarsu u biex imexxih ’il quddiem  fost il-Maltin bħala parti minn soċjeta` ta’ gżira u bħala ċittadini Ewropej.\"", "Alfred Sant qal li valur ieħor kbir huwa l-ħtieġa ta’ aktar ġustizzja soċjali.", "\"Mhux biss l-importanza li tkabbar l-ekonomija kif qed ikun hemm suċċess biha – imma wkoll li tiżgura li dak li qed jinħoloq qiegħed jitqassam skont il-prinċipji tal-ġustizzja soċjali għal kulħadd skont il-bżonnijiet tiegħu u mhux għal kulħadd skont kemm jaf jaħtaf jew skont kemm hu qawwi.\"", "Fl-Ewropa l-ekonomija Ewropea qed tirpilja, għalkemm mhux bl-istess qawwa ta’ Malta.", "\"Imma x’qed isibu ħafna ħaddiema Ewropej?", "Waqt li l-profitti żdiedu u l-kumpaniji sejrin tajjeb – il-prekarjat żdied, il-qgħad fost iż-żgħażagħ għadu qawwi, l-anzjani u l-pensjonanti għadhom mhux qed iżommu u jsostnu l-ħeġġa tal-għixien tagħhom.’", "‘Irridu naħsbu fiż-żgħir – aħna qegħdin hemm biex naħsbu fuq kollox fiż-żgħir...mela le jagħmlu l-profitti l-kumpaniji u l-imprendituri imma mbagħad il-ġid irid jitqassam b’mod illi ż-żgħar ikun hemm warajhom gvern, partit li qiegħed iħares u jiddefendi l-interessi tagħhom.", "Dik hija xi ħaġa li rridu nibqgħu insostnu.’", "Sant qal li l-PN ipprova joħloq firda dwar l-abort u dwar il-kanċer, meta m’hemmx firda dwar dan.", "‘Qatt ma stennejt li l-PN jagħmel kapital politiku mill-marda tal-kanċer.", "Lili tolqotni bil-kbir għax kelli l-kanċer u għaddejt mill-problema.  Qatt ma stennejt illi xi ħaġa li ma toħloqx firda bejnietna jipprovaw imexxuha ’l quddiem fil-posters tagħhom bħala xi ħaġa li hemm għalfejn tagħmel kapital politiku minnha.’", "Sant qal li l-elezzjonijiet jintrebħu b’nies tajba li jkunu qed imexxu, jintrebħu b’suċċessi kbar fil-qasam ekonomiku imma fuq kollox jintrebħu għax inkunu qed immexxu ’l quddiem il-valuri għall-ħarsien tad-difiża ta’ dawk li l-aktar għandhom bżonn ħarsien u difiża." ]

[ "In-negozji u l-poplu kollu jeħtieġu spjegazzjoni ċara mill-Gvern dwar ir-rwol li kellu l-eks Prim Ministru Joseph Muscat fil-laqgħa li kellhom ir-rappreżentanti ta’ Steward Healthcare f’Kastilja; laqgħa li għaliha kienu preżenti kemm il-Prim Ministru Robert Abela kif ukoll id-Deputat Prim Ministru Chris Fearne.", "Hekk intqal fi stqarrija maħruġa llum mill-Kamra tal-Kummerċ, l-Intrapriża u l-Industrija.", "Ilbieraħ kien l-istess Robert Abela illi kkonferma li Joseph Muscat kien preżenti f’Kastilja ftit tal-jiem ilu biex ilaqqgħu ma’ Steward Healthcare.", "Abela saħaq li fuq id-deal ma’ Steward “hu miftuħ għal kollox”, filwaqt li kkonferma li ta’ Steward iridu li l-ftehim jerġa’ jiġi negozjat.", "Dwar din il-laqgħa diġa’ kien espress tħassib anke mill-Assoċjazzjoni tat-Tobba.", "Issa, il-Kamra tal-Kummerċ qed tgħid l-Prim Ministru għandu jieħu azzjoni mal-ewwel fuq dan il-kuntratt “kontroversjali” speċjalment meta wieħed iqis kemm ħarġu flejjes mit-taxxi tal-poplu.", "“Dawn l-istejjer ta’ laqgħat f’Kastilja ma jagħmlux ġid f’sitwazzjoni fejn il-pajjiż diġa’ qed ibati biex inaddaf ismu”, qalet l-istqarrija tal-Kamra tal-Kummerċ.", "Steward Healthcare qed imexxu l-Isptarijiet San Luqa, Karin Grech u l-Isptar Ġenerali ta’ Għawdex u jidher li l-laqgħa f’Kastilja saret għaliex Steward iridu iktar flus mill-Gvern u tibdil fil-kuntratt iffirmat mal-Gvern." ]

[ "The European Central Bank has cut its main interest rate for the first time in 10 months in an attempt to get the eurozone" ]

[ "Ġonna pubbliċi, parks u l-kampanja llum kienu miżgħuda b’familji bit-tfal li approfittaw mit-temp sabiħ biex ħarġu jgawdu l-aħħar jum tal-btajjel annwali fl-ewwel ġranet ta’ Novembru.", "Dawk li dalgħodu rħewlha lejn il-Kitchen Garden f’Sant’Anton kellhom sorpriża sabiħa.", "It-temp ma setax ikun aħjar għall-btajjel tal-ewwel jiem ta’ Novembru: waqfa nofs triq bejn il-bidu ta’ sena skolastika u l-vaganzi tal-Milied/", "Ħafna familji rħewlha lejn il-Ġonna ta’ Sant Anton biex igawdu l-ħin tal-mistrieħ tagħhom.", "Akkumpanjati mill-ġenituri, nanniet jew qraba tagħhom, dawk fil-Kitchen Garden kellhom ukoll sorpriża mhux mistennija . . . żjara mill-President Marie-Louise Coleiro Preca li fakkret lit-tfal jikkontribwixxu għall-ISTRINA.", "Il-President saħqet fuq l-importanza li l-Maltin jaħsbu f’xulxin u jkunu solidali ma xulxin.", "Ħafna mit-tfal urew entużjażmu u qalu li se jagħtu kontribut għal din il-kampanja.", "L-attivitajiet kienu akkumpanjati minn għadd ta’ face u hand painters, u karattri oħra, mżewwqa ma’ attivitajiet ta’ divertiment għat-tfal.", "Il-Fondazzjoni Wirt Artna organizzaw rappreżentazzjonijiet storiċi.  Bħalissa fl-iskejjel hemm il-Piggy Banks biex fihom it-tfal iħallu d-donazzjonijiet tagħhom għall-ISTRINA." ]

[ "Il-vittmi tal-abbuż sesswali f'Dar San Ġużepp għamlu rebħa legali meta f'sentenza kostituzzjonali l-qorti ddeċidiet li t-talba tagħhom biex il-kawża tagħhom għall-kumpens tinstema' minn Imħallef differenti kellha tintlaqa'.", "Il-każ tagħhom spiċċa quddiem l-Imħallef Joseph R Micallef li huwa wkoll fit-tmexxija ta' Radju Marija.", "Il-vittmi argumentaw li meta l-kawża tagħhom hi kontra l-Kurja ta' Malta ma kienx se jkollhom smigħ xieraq li l-każ tagħhom jinstema' minn xi ħadd daqstant assoċjat mal-Knisja.", "Il-Qorti ppreseduta mill-Imħallef Mark Chetcuti ma kinetx laqgħet din it-talba.", "Iżda, l-Qorti Kostituzzjonali preseduta mill-Prim Imħallef tat ġudizzju differenti.", "Qalet li għalkemm hu minnu li l-Assoċjazzjoni Radju Marija għandha tmexxija indipendenti mill-Arċidjoċesi d-direttur ta' Radju Marija xehed li meta \"jiżgarra\" jibgħat għalih l-Arċisqof.", "Għalhekk intqal li m'hemmx ħelsien totali bejn iż-żewġ naħat.", "Fid-dawl ta' dan il-Qorti laqgħet l-appell kostituzzjonali u għalhekk ordnat li l-każ ma jiqbax jinstema' quddiem l-istess Imħallef.", "B'rabta ma' dan il-każ żewġ qassisin intbagħtu sitt snin u ħames snin ħabs." ]

[ "Il-bejjiegha tal-monti li kull nhar ta’ Erbgha jarmaw ix-xoghol taghhom f’Rahal Gdid, dalghodu spiccaw telqu miz-zona fejn jarmaw minhabba li sabu l-post imbarrat.", "Is-sitwazzjoni li sabu ma wicchom holqot kaos shih u storbju kbir, bil-bejjiegha jesprimu r-rabja taghhom ghas-Sindku ta’ Rahal Gdid.", "Nies li tkellmu ma’ Net News qed isostnu li din id-decizjoni kienet tas-Sindku wahdu, bla ebda konsultazzjoni ta’ xejn.", "Dan wassal biex ma kienx hemm post bizejjed biex il-bejjiegha tal-monti jarmaw.", "Kienu biss ftit dawk li fethu l-bankijiet taghhom – il-maggoranza spicca telqu ‘l hemm, fost frustrazzjoni kbira.", "Anke r-residenti ta’ Rahal Gdid kienu urtati ferm b’din is-sitwazzjoni, li affetwat ukoll lin-negozji li jinsabu fil-vicin.", "Apparti nhar ta’ Erbgha, il-monti ta’ Rahal Gdid jarma ukoll il-Gimgha u s-Sibt.", "Issa, il-biza’ tan-negozji u l-bejjiegha li jarmaw fil-vicin hi li dan it-tahwid se jgerrex hafna xerrejja li kienu imdorrijin izuru dan is-suq b’mod regolari." ]

[ "\"Bżonn li jmexxi bl-eżempju\"", "Iż-żmien ta' miżuri ta' edukazzjoni għadda, illum kulħadd jaf il-konsegwenzi tal-azzjonijiet tiegħu.", "Min jikser ir-regolamenti qed ikun egoist u ħaqqu l-pieni massimi.", "Jisħaq dan il-ġurnal The Malta Independent fl-editorjal tat-Tnejn hekk kif ritratti ta' ġemgħat ta' nies miġbura fil-Bajja ta' San Ġorġ qanqlu tħassib u rabja fost ħafna.", "L-Editorjal jinsisti li filwaqt li kulħadd hu responsabbli ta' għemilu, l-awtoritajiet, b'mod partikolari il-politiċi, iridu jmexxu bl-eżempju.", "Ifakkar kif il-Ministru tal-Intern qal li hu kien irrabjat b'dak li ra….. iżda l-editorjal jghid li fir-realta' hu fatt magħruf li f'Paceville hemm bżonn preżenza qawwija ta' Pulizija, issa iktar minn qatt qabel, sabiex ikun hemm deterrent għal ġemgħat bħalma rajna l-ġimgħa li għaddiet.", "Kritika oħra hi dik li l-politiċi mhux qed jilbsu l-maskri biex jitkellmu taħt l-iskuża tal-eżenzjoni mill-public speaking.", "L-Editorjal jgħid li dan imur kontra l-messaġġ li qed jintbagħat lill-pubbliku sabiex jilbes il-maskri kemm jista' jkun il-ħin kollu.", "Fakkar ukoll fil-kumment tal-PM Robert Abela lura f'Mejju li għadda li ried mekkaniżmu sabiex jinħafru l-multi u li min diġa' ħallashom, jingħata rifużjoni.", "Dan il-kumment kien qanqal reazzjoni ta' rabja fost l-assoċjazzjonijiet tal-pulizija u ufficjali tal-komunita' li jipprovaw jinforzaw ir-regolamenti, b'sogru kbir għalihom..", "L-Editorjal temm bit-tama li l-Prim Ministru ma jerġax jirrepeti l-istess żball." ]

[ "Paul Borg Olivier urtat, u bir-raġun, għax qed ikompli jinkixef għemil wieħed mill-ikbar ħbieb li għandu, Zaren Vassallo.", "Zaren huwa benefattur tal-Partit Nazzjonalista li jissemma f'rapport li għadu kemm ħareġ l-uffiċju tal-Awditur Ġenerali.", "Aktar importanti, q ed jinkixef l-għemil ta' Jason Azzopardi, li aġevola lil Zaren, il-ħabib ta' Paul.", "L-istess Jason Azzopardi li huwa wieħed mill-kelliema elwnin dwar good governance fi ħdan il-PN illum.", "Il-Ministru Owen Bonnici żvela li l-ewwel ftehim minn tnejn dwar l-art tal-Lowenbrau f'Ħal Qormi kien sar mingħajr lanqas biss kien jaf li qed jinħadem il-Kummissarju tal-Artijiet.", "Dan meta l-Kummissarju huwa dak responsabbli għal dan id-'deal'.", "Dak iż-żmien, kien politikament responsabbli Jason Azzopardi.", "Bħalli kieku l-ewwel kuntratt tal-2009 ma kienx biżejjed, kien hemm pass ieħor tliet snin wara, sena qabel l-Elezzjoni Ġenerali, li minnu kompla jgawdi Żaren Vassallo.", "Il-Ministru Bonnici tenna li kemm ilu fil-politika ma ltaqax ma' rapport tal-Awditur Ġenerali ta' dan it-tip.", "U forsi qatt ma kien hemm persuni fil-politika li waslu għal dawn il-livelli.", "Almenu m'hemmx bżonn ċensura għad-diċenza, għax l-espressjoni Taljana wkoll miktuba ħażin." ]